open-index/open-wikipedia-markdown huggingface dataset:
కె.వరలక్ష్మి

**కె.వరలక్ష్మి** ఆంధ్రప్రదేశ్కు చెందిన ప్రఖ్యాత రచయిత్రి. తూర్పు గోదావరి జిల్లా జగ్గంపేటలో పల్లా వెంకట రమణ, బంగారమ్మ దంపతులకు ప్రథమ కుమార్తెగా జన్మించారు. 1964లో శ్రీ కళా రామమోహనరావును వివాహమాడారు. వరలక్ష్మి గారి కథలు ప్రధానంగా తను నివసిస్తోన్న  మెట్ట ప్రాంతానికి చెందిన స్త్రీల, బడుగు జీవులకు చెందిన కథలు. చదివే వారిని ఎంతగానో ప్రభావితం చేస్తాయి. అలాగని ఆమె రచనలు ప్రాంతాలతోనే ఆగిపోలేదు. తను సందర్శించిన ఎన్నో ప్రాంతాలకు చెందిన వారి జీవితాల్ని స్పృశిస్తూ కథలు, కవిత్వం వ్రాసారు. రేడియో నాటికలు, వ్యాసాలు, నవలికలు వ్రాసారు.

## బాల్యం, విద్యాభ్యాసం
కె.వరలక్ష్మి బాల్యమంతా, స్కూల్ ఫైనల్ (11వతరగతి) వరకు చదువు జగ్గంపేట లోనే సాగింది. 10 వ తరగతిలో పెళ్ళి జరిగింది. ఆర్థిక స్వాతంత్ర్యం ఏర్పడ్డాక ఇంటర్మీడియేట్ తో మొదలుపెట్టి ఎమ్మే (తెలుగు) వరకు చదివారు. భర్త ఉద్యోగరీత్యా కోనసీమలోని కందికుప్ప, మెట్ట ప్రాంతంలోని కిర్లంపూడి లలో కొంతకాలం జీవించారు.

## ఉద్యోగం
అబ్బాయికి అయిదేళ్ళొచ్చే వేళకి భర్తగారి ఉద్యోగరీత్యా జగ్గంపేటలో ఉండడం వల్ల ప్రాథమిక స్థాయి పాఠశాల "రవీంద్రా కాన్వెంట్"ను నెలకొల్పి విజయవంతంగా పాతికేళ్లు నడిపేరు. వీరి పిల్లలు ముగ్గురూ వీరి దగ్గరే అదే పాఠశాలలో చదివేరు. 
## కుటుంబం
వీరి అబ్బాయి రవీంద్ర ఫణిరాజ్  పలు అనువాద చిత్రాలు, తెలుగు చిత్రాల నిర్మాత.  పెద్దమ్మాయి డా॥కె.గీత ప్రఖ్యాత కవయిత్రి, రచయిత్రి, తెలుగురచయిత.ఆర్గ్ స్థాపకురాలు. చిన్నమ్మాయి శ్రీలలిత కూడా కథా రచయిత్రి.

## పురస్కారాలు
**కవిత్వానికి:** శ్రీ శ్రీ, దేవులపల్లి కృష్ణశాస్త్రి, కందుకూరి రాజ్యలక్ష్మి మొ.న పురస్కారాలు.
**కథలకు:** 
* సుశీలా నారాయణ రెడ్డి పురస్కారం 
* చాసో స్ఫూర్తి పురస్కారం 
* విమలాశాంతి పురస్కారం 
* సహృదయ సాహితి పురస్కారం 
* హసన్ ఫాతిమా పురస్కారం 
* రంజని పురస్కారం 
* అజో-విభో పురస్కారం 
* ఆటా కథా పురస్కారం 
* తానా కథా పురస్కారం 
* రంగవల్లి పురస్కారం 
* పులికంటి పురస్కారం 
* ఆర్.ఎస్. కృష్ణ మూర్తి పురస్కారం 
* తెలుగు విశ్వవిద్యాలయం ధర్మనిధి పురస్కారం 
* శ్రీ పెద్దిభొట్ల సుబ్బరామయ్య పురస్కారం మొ॥నవి.

## కె.వరలక్ష్మి పుస్తకాలు
### కథల సంపుటులు
* జీవరాగం,1996
* మట్టి- బంగారం, 2001 
* అతడు-నేను , 2007 
* క్షతగాత్ర , 2014 
* పిట్టగూళ్లు, 2016 
### కవితా సంపుటి
* ఆమె, 2002

## ఇతర రచనల వివరాలు
అనేక కథలు, కవితలు, వ్యాసాలు, నవలలు.
* కథ లోంచి కథ (ధారా వాహిక) - కౌముది పత్రిక (2016 నించి)
* నా జీవన యానంలో (ధారావాహిక ఆత్మకథ) - విహంగ పత్రిక (2013- ఇప్పటి వరకు) 
## మూలాలు

## బయటి లింకులు
*  తెలుగురచయిత.ఆర్గ్ 
* తెలుగురైటర్.ఆర్గ్

వర్గం:1948 జననాలు
వర్గం:తెలుగు రచయిత్రులు
వర్గం:తెలుగు కవయిత్రులు
వర్గం:తూర్పు గోదావరి జిల్లా రచయిత్రులు
వర్గం:ఆత్మకథ రాసుకున్న ఆంధ్రప్రదేశ్ మహిళలు
జాతీయ అర్హత, ప్రవేశ పరీక్ష

**నేషనల్ ఎలిజిబిలిటీ కమ్ ఎంట్రన్స్ టెస్ట్ (అండర్గ్రాడ్యుయేట్) ** (లేదా **నీట్ (యుజి) **) భారతదేశంలో అండర్ గ్రాడ్యుయేట్ మెడికల్ కోర్సులు (ఎంబిబిఎస్), దంత విద్యా కోర్సులు (BDS) చదవాలనుకునే విద్యార్థుల కోసం పెట్టే ప్రవేశ పరీక్ష. భారతదేశంలోని ప్రభుత్వ, ప్రైవేటు కళాశాలలన్నిటికీ ఈ పరీక్ష వర్తిస్తుంది. దీన్ని గతంలో ఆల్ ఇండియా ప్రీ-మెడికల్ టెస్ట్ (ఎఐపిఎంటి) అనేవారు. వివిధ రాష్ట్రాలు, కళాశాలలూ గతంలో స్వంతంగా నిర్వహించుకుంటూ ఉన్న ప్రవేశ పరీక్షలన్నిటినీ రద్దుచేసి, వాటి స్థానంలో నీట్-యుజిని నిర్వహిస్తున్నారు.

ఎంబిబిఎస్, బిడిఎస్ కోర్సుల కోసం నీట్ (యుజి) ని ప్రస్తుతం నేషనల్ టెస్టింగ్ ఏజెన్సీ (ఎన్‌టిఎ) నిర్వహిస్తోంది. ఇది, పరీక్షా ఫలితాలను ఆరోగ్య, కుటుంబ సంక్షేమ మంత్రిత్వ శాఖలోని ఆరోగ్య సేవల డైరెక్టరేట్ జనరల్‌కు అందిస్తుంది. 2019 కి ముందు, అమెరికాలో ప్రధాన కార్యాలయం ఉన్న ప్రోమెట్రిక్ టెస్టింగ్ ప్రైవేట్ లిమిటెడ్ భాగస్వామ్యంతో సెంట్రల్ బోర్డ్ ఆఫ్ సెకండరీ ఎడ్యుకేషన్ (సిబిఎస్ఇ) ఈ పరీక్షను నిర్వహించేది.  

2019 సెప్టెంబరులో ఎన్‌ఎంసి చట్టం 2019 ను అమలు చేసిన తరువాత, ఆల్ ఇండియా ఇనిస్టిట్యూట్ ఆఫ్ మెడికల్ సైన్సెస్ (ఎయిమ్స్), జవహర్‌లాల్ ఇన్స్టిట్యూట్ ఆఫ్ పోస్ట్ గ్రాడ్యుయేట్ మెడికల్ ఎడ్యుకేషన్ & రీసెర్చ్ (జిప్మెర్) తో సహా భారతదేశంలోని మెడికల్ కాలేజీలన్నిటిలో ప్రవేశానికి నీట్-యుజి సాధారణ ఆల్ ఇండియా ప్రవేశ పరీక్షగా మారింది. అప్పటి వరకు ఎవరికి వారే ప్రత్యేక ప్రవేశ పరీక్షలు నిర్వహించేవారు.  

భారతదేశం అంతటా 66,000 ఎంబిబిఎస్, బిడిఎస్ సీట్లలో ప్రవేశానికి జరిపే ఒకే ప్రవేశ పరీక్ష, నీట్-యుజి.  ఈ పరీక్షను వివిధ భాషల్లో రాయవచ్చు. 2018 లో 80% మంది అభ్యర్థులు ఇంగ్లీషులో రాయగా, హిందీలో 11%, గుజరాతీలో 4.31%, బెంగాలీలో 3%, తమిళంలో 1.86% మందీ నీట్‌ పరీక్ష రాశారు.   

## పరీక్షా విధానం, నిర్మాణం
పరీక్షలో మొత్తం 180 ప్రశ్నలు ఉంటాయి. ఫిజిక్స్, కెమిస్ట్రీలు ఒక్కొక్కదాని నుండి 45 ప్రశ్నలు, బయాలజీ నుండి 90 ప్రశ్నలూ ఉంటాయి. ప్రతి సరైన సమాధానానికీ 4 మార్కులు వస్తాయి. ప్రతి తప్పుకూ ఒక మార్కు కోసేస్తుంది అంటే మైనస్ 1 మార్కు అన్నమాట. పరీక్ష వ్యవధి 3 గంటలు, గరిష్ఠ మార్కులు 720.

## సంవత్సరం వారీగా దరఖాస్తుదారుల సంఖ్య

## కటాఫ్ మార్కులు

## కాలేజీలు
నీట్ కింద ఇచ్చే మొత్తం సీట్ల సంఖ్య 66,000. నీట్ ర్యాంకు ఆధారంగా విద్యార్థులు తమకు ఇష్టమైన కాలేజీలో సీటు పొందే అవకాశం ఉంటుంది.  వివిధ రంగంలోని కాలేజీల్లో అందుబాటులో ఉన్న సీట్ల సంఖ్య కింది విధంగా ఉంది. 

## మూలాలు


వర్గం:వైద్యము
వర్గం:భారతదేశంలో వైద్య విద్య
నావిక్

భారత  సొంత ఉపగ్రహాధారిత నావిగేషన్ వ్యవస్థ పేరు **నావిక్.** ఇది భారత క్షేత్రీయ దిక్సూచి ఉపగ్రహ వ్యవస్థ (ఇండియన్ రీజనల్ నావిగేషన్ శాటిలైట్ సిస్టమ్-ఐఆర్‌ఎన్‌ఎస్‌ఎస్) దీని ద్వారా ప్రపంచంలో సొంత మార్గదర్శక వ్యవస్థలు గల ఐదు శక్తుల సరసన భారత నిలిచింది. నావిక్‌ ద్వారా ప్రజలకు అందించే సేవల్లో 20 మీటర్లకు అటూఇటుగా కచ్చితత్వం ఉంటే.. నియంత్రిత సేవల పేరిట సైనికులకు కేవలం 10 మీటర్ల కచ్చితత్వంతో సేవలు అందించేలా ఇస్రో శాస్త్రవేత్తలు కృషి చేసారు . 2013 నుంచి 2016 వరకు  భారత అంతరిక్ష పరిశోధనా సంస్థ (ఇస్రో) శ్రీహరికోట లోని సతీష్ ధవన్ స్పేస్ సెంటర్ (షార్)లోని మొదటి ప్రయోగ వేదిక నుంచి ఏడు ఐఆర్‌ఎన్‌ఎస్‌ఎస్ ఉపగ్రహాలను  పీఎస్‌ఎల్వీ శ్రేణి,XLరకానికి చెందిన ఉపగ్రహవాహకనౌకలు దిగ్విజయంగా భూస్థిర బదిలీ కక్ష్య (జియో ట్రాన్స్‌ఫర్ ఆర్బిట్)లోకి ప్రవేశపెట్టాయి. ఏడింటిలో మూడింటిని భూ స్థిర కక్ష్యలోకి బదిలీ చేయగా, మిగిలిన 4 ఉపగ్రహాలను భూ సమవర్తన కక్ష్యలోకి ప్రవేశపెట్టారు. ఈ వ్యవస్థ 2016 ఆగస్టు 15 నుండి ఆచరణలోకి రానుంది. 
 
## నేపథ్యం
1999లో కార్గిల్ యద్ధంలో పాక్ సైనిక దళాలు ఎక్కడ కచ్ఛితంగా ఉన్నాయన్న విషయాన్ని తెలుసుకోవటానికి భారత సైన్యానికి  నావిగేషన్ వ్యవస్థ అవసరమైంది. ఈ సాంకేతికత అందుబాటులో ఉన్న అమెరికాను భారత్ సాయం కోరింది. కానీ, భారత్ కు సాయం చేయటానికి అమెరికా నిరాకరించింది. దీన్నో గుణపాఠంగా భావించిన ఇస్రో, అప్పటి నుంచి దేశీయంగా రూపొందించే నావిగేషన్ వ్యవస్థ మీద దృష్టి పెట్టింది. దాదాపు ఒకటిన్నర దశాబ్దాలకు పైగా ఇండియన్ రీజనల్ నావిగేషన్ శాటిలైట్ సిస్టమ్-ఐఆర్‌ఎన్‌ఎస్‌ఎస్ కోసం  చేసిన ప్రయత్నాలు ఫలించి భారత  సొంత నావిగేషన్ వ్యవస్థ, నావిక్, ఏర్పడింది.

## ఉపయోగాలు
సెల్‌ఫోన్లు ఇతర పరికరాల ద్వారా నావిక్ నావిగేషన్ సౌకర్యాలు అందుబాటులోకి రావడంతోపాటు వైమానిక, నౌకాయాన రంగాలకు, రక్షణ, పౌర సేవలకూ ఐఆర్‌ఎన్‌ఎస్‌ఎస్ ఎంతో ఉపయోగము.

## ఉపగ్రహాల జాబితా
నావిక్ 7 ఉపగ్రహాల సమాహారం. వీటిలో మూడు భూస్థిర కక్ష్యలో ఉంచగా, మిగిలిన నాలుగింటిని భూసమవర్తన కక్ష్యలో ప్రవేశపెట్టారు. నేటి వరకూ నావిక్ శ్రేణిలో భాగంగా ప్రయోగించిన మొత్తం ఉపగ్రహాలు 9. కాగా పూర్తిస్థాయిలో  పనిచేస్తున్నవి 7 మాత్రమే. మొత్తం ఉపగ్రహాల జాబితా ఇది:

## గడియారం వైఫల్యం
2017 లో, ఐఆర్‌ఎన్‌ఎస్‌ఎస్-1ఎ లోని మూడు అణు గడియారాలు చెడిపోయాయని ప్రకటించారు. ఐరోపా వారి గెలీలియో ఉపగ్రహాల్లో క్కూడా అవి చెడిపోయాయి. మొదటి వైఫల్యం 2016 జూలైలో జరగ్గా, మిగతా రెండు కూడా ఆ తరువాత చెడిపోయాయి. దీంతో ఉపగ్రహం దాదాపు పనికిరాకుండా పోవడంతో మరొక ఉపగ్రహాన్నీ ప్రయోగించాల్సిన ఆవసరం ఏర్పడింది. ఉపగ్రహం పనిస్తూనే ఉన్నప్పటికీ, అది పంపించే డేటా కచ్చితత్వం తక్కువగా ఉంటుంది. దాని స్థానంలో ఇస్రో ప్రయోగించిన ఐఆర్‌ఎన్‌ఎస్‌ఎస్-1హెచ్ ఉపగ్రహం, పిఎస్‌ఎల్‌వి-సి39 వైఫల్యం కారణంగా కక్ష్యను చేరలేదు.

నావిక్ వ్యవస్థలో మరో రెండు గడియారాల పనితీరు కూడా అంతగా బాగుండలేదు.

నావిక్ వ్యవస్థలోని మిగిలిన ఉపగ్రహాల జీవితకాలాన్ని పెంచేందుకుగాను, వాటిలో రెండు అణుగడియారాలకు బదులు, ఒకే గడియారాన్ని పనిచేయిస్తున్నారు. ఈ అణుగడియారాలను స్పెక్ట్రాటైమ్ అనే సంస్థ సరఫరా చేసింది. స్టాండ్‌బై ఉపగ్రహాల్లోని ఈ అణుగడియారాలను తీసివేసి, వాటి స్థానంలో వేరే గడియారాలను అమర్చింది. నావిక్ వ్యవస్థ ఇంకా వాణిజ్య కార్యకక్రమాలు మొదలుపెట్టకముందే ఈ వైఫల్యం ఎదురైంది.

## ఇవికూడా చూడండి
*కార్గిల్ యుద్ధం

## మూలాలు

## ఇతర లింకులు

వర్గం:2016 లో భారతదేశం
వర్గం:అంతరిక్ష కార్యక్రమాలు
వి.టి.థామస్

**వి.టి.థామస్**(1929 – April 28, 2016) (Toms గా సుపరిచితులు) బొబన్-మోలీ బొమ్మల (కామిక్) పుస్తకాన్ని రూపొందించి చిన్నారుల మనస్సుల్లో చెరగని ముద్ర వేసుకున్న ప్రముఖ మలయాళ కార్టూనిస్టు. 
## జీవిత విశేషాలు
1961లో మలయాళ మనోరమలో కార్టూనిస్టుగా తన వృత్తిని ప్రారంభించిన థామస్.. 1987లో ఉద్యోగ విరమణ చేసేవరకూ అదే సంస్థలో పనిచేశారు. బొబన్-మోలీ పేరుతో ఆయన వేసిన బొమ్మల కథలు మలయాళ మనోరమ వారపత్రికలో చివరి పేజీలో ప్రచురితమయ్యేది. ఆ బొమ్మల కథకోసమే ఆ పుస్తకాన్ని చాలా మంది కొనేవాళ్లు.

## వ్యక్తిగత జీవితం
ఆయనకు భార్య, ఆరుగురు పిల్లలు ఉన్నారు. 
## మూలాలు

## ఇతర లింకులు
* Bobanum Moliyum Cartoons 
* Cartoon window
* Artist Directory 
* The Hindu 
* Managing Intellectual Property 
* On TV 

వర్గం:1929 జననాలు
వర్గం:2016 మరణాలు
వర్గం:భారతీయ కార్టూనిస్టులు
వర్గం:మలయాళీ పౌరులు
వర్గం:కేరళ వ్యక్తులు
వర్గం:వ్యంగ్య చిత్రకారులు
షణ్ముగలింగం శివశంకర్

**షణ్ముగలింగం శివశంకర్** శ్రీలంకకు చెందిన తమిళ తీవ్రవాది. పొట్టు అమ్మన్ అన్న అతని మారుపేరుతో సుప్రసిద్ధుడు. శ్రీలంకకు చెందిన తమిళ తీవ్రవాద సంస్థ ఎల్.టి.టి.ఈ.లో అధినేత వేలుపిళ్ళై ప్రభాకరన్ తర్వాత రెండవ స్థానంలో ఉండేవారు. భారత మాజీ ప్రధాని రాజీవ్ గాంధీని దారుణంగా హత్యకు కుట్రచేసిన సూత్రధారి పొట్టు అమ్మనే అంటూ హత్యకేసు దర్యాప్తు చేసిన స్పెషల్ ఇన్వెస్టిగేషన్ టీం, భారత ప్రభుత్వం నియమించిన జైన్ కమిషన్ వంటివి తేల్చాయి.
## వ్యక్తిగత జీవితం
1962లో శ్రీలంకలోని జాఫ్నా ప్రాంతంలో షణ్ముగలింగం ఉరఫ్ పొట్టు అమ్మన్ జన్మించారు. ఆయనకు భార్య, ముగ్గురు సంతానం ఉన్నారు. ఐతే ఆయన వ్యక్తిగత వివరాలను, నివాస ఆవాసాలను అత్యంత గోప్యంగా ఉంచేవారు. మరే ఇతర వ్యక్తిగత విశేషాలు బయటకు పొక్కనివ్వలేదు.

## ఎల్.టి.టి.ఈ.లో
### స్థానం
1981లో పొట్టు అమ్మన్ లిబరేషన్ టైగర్స్ ఆఫ్ తమిళ్ ఈలం (ఎల్టీటీఈ) లో చేరారు. ఉగ్రవాద సంస్థలో అంతర్గతంగా పైకి ఎదుగుతూ ఎల్టీటీఈ మిలటరీ విభాగంలో ప్రభాకరన్ తర్వాత రెండవ స్థానం సాధించారు. ఉగ్రవాద దాడులు, హత్యలకు ఎంతకైనా తెగించే మహిళా ఉగ్రవాదుల బృందం బ్లాక్ టైగర్ (కరుంపులి) విభాగానికి, టైగర్ల నిఘా విభాగమైన టాసిస్ (టైగర్ ఆర్గనైజేషన్ సెక్యూరిటీ ఇంటిలిజెన్స్ సర్వీసెస్) కీ అధిపతి. తమిళనాడులోని వేదారణ్యం ప్రాంతంలో టైగర్లకు నిర్వహించిన శిక్షణ శిబిరాలకు అధినేతగా వ్యవహరించారు.
### కార్యకలాపాలు
పొట్టు అమ్మన్ ఉగ్రవాద దాడులు, హత్యలకు సంబంధించి ఏ పనిని ఎవరికి పురమాయించాలో, వారిని ఎలా పర్యవేక్షించాలో, ఏయే సహాయ సహకారాలు అందించాలో తెలిసిన దిట్ట. పరమ క్రూరుడిగా పేరుపొందారు. 1991లో జరిగిన రాజీవ్ గాంధీ హత్యకు కుట్ర, కార్యకలాపాల పర్యవేక్షణ, హత్య చేసిన ఉగ్రవాదులకు శిక్షణ అందించింది పొట్టు అమ్మన్ అని సిట్ బృందాలు తేల్చాయి. 1993లో అప్పటి శ్రీలంక అధ్యక్షుడు రణసింఘే ప్రేమదాసను మేడే ర్యాలీలో ఆత్మాహుతి బాంబుదాడిలో చంపడం వెనుక కుట్ర, పర్యవేక్షణ కూడా పొట్టు అమ్మన్ దే. ఎల్.టి.టి.ఈ. సంస్థకే రెండవ స్థానంలో ఉన్న ప్రభాకరన్ బంధువు మహాతయ భారత గూఢచారి సంస్థ (రా) కు సమాచారం అందిస్తున్నారన్న అనుమానం వచ్చినపుడు 1992లో పదవిలోంచి తొలగించి, 1993లో నిర్బంధించి, 1994లో చంపినదీ పొట్టు అమ్మనే.
## మరణం
షణ్ముగలింగం శివశంకర్ (పొట్టు అమ్మన్) శ్రీలంక అంతర్యుద్ధంలో మే 2009న శ్రీలంక సైన్యం దాడిలో ప్రభాకరన్, ఇతర ముఖ్యనేతలతో పాటు చనిపోయారని కొందరు భావిస్తున్నారు. ఐతే దీనిపై కచ్చితమైన నిర్ధారణ ఏదీ లేకపోవడంతో ఇదొక సందేహంగానే మిగిలిపోయింది. పొట్టు అమ్మన్ మరణించారా, జీవించి ఉంటే ఎక్కడ ఉన్నారు అన్నవి స్పష్టతలేకుండానే మిగిలిపోయాయి.

## మూలాలు

## ఇతర లింకులు
*https://web.archive.org/web/20100414000123/http://www.tamileelamonline.com/3343/

వర్గం:1962 జననాలు
వర్గం:తీవ్రవాదులు
వర్గం:లిబరేషన్ టైగర్స్ అఫ్ తమిళ్ ఈలం
మూడవ ప్రపంచ తెలుగు మహాసభలు

మారిషస్ లోమూడవ ప్రపంచ తెలుగు మహాసభలు 1990 డిసెంబర్ 8వ తేదీ నుండి మూడు రోజుల పాటు వైభవంగా జరిగాయి. మారిషస్ ప్రభుత్వ సహకారంతో అక్కడి తెలుగు కల్చరల్ ట్రస్టు, తెలుగు విశ్వవిద్యాలయం కలిసి, ఇందిరా గాంధీ సాంస్కృతిక కేంద్రంలో వీటిని నిర్వహించారు.
## విశేషాలు
రెండవ ప్రపంచ తెలుగు మహాసభల తీర్మానం మేరకు మూడవ ప్రపంచ తెలుగు మహాసభలు మారిషన్ దేశంలో 1990లో డిశంబర్‌ 10వ తేదీ నుంచి 13వ తేదీ వరకు మారిషస్‌లోని మోకా ప్రాంతంలో ఉన్న 'మహాత్మా గాంధీ ఇన్‌స్టిట్యూట్‌' లో నిర్వహించారు. ఈ సభలను ఆంధ్ర ప్రదేశ్ ప్రభుత్వం పొట్టి శ్రీరాములు తెలుగు విశ్వవిద్యాలయం, అంతర్జాతీయ తెలుగు కేంద్రం ద్వారా ఆ దేశంలోని మారిషస్‌ ఆంధ్ర మహాసభ సంయుక్త ఆధ్వర్యంలో నిర్వహించబడ్డాయి.

ఈ సభల ప్రారంభోత్సవ కార్యక్రమానికి మారిషస్ గవర్నర్ జనరల్ సర్ వీరాస్వామి రింగడు, ఆ దేశ ప్రధాని అనిరుద్ద్‌ జగన్నాథ్ లు ముఖ్య అతిథులుగా పాల్గొన్నారు. వీరు ఉత్సవాలను ప్రారంభిస్తూ భారతదేశంతో మారిషస్‌ దేశానికి ఉన్న సత్సంబంధాలను వివరించారు. వారు మారిషస్ దేశ ప్రగతికి తెలుగు వారు చేసిన కృషిని ప్రశంసించారు. అప్పటి తెలుగు విశ్వవిద్యాలయం ఉపాధ్యక్షులు పద్మభూషణ్‌ డా॥ సి.నారాయణ రెడ్డి నేతృత్వంలో ఆంధ్రప్రదేశ్‌ నుంచి విద్యావేత్తలు, మేధావులు, కవులు, కళాకారులు, చలనచిత్ర నటులు, అధికారులు బృందంగా ఏర్పడి ఈ సభలకు హాజరై వీటిని జయప్రదంగా నిర్వహింపచేసారు.

## కార్యక్రమాలు
ఈ సభలు నాలుగు రోజుల పాటు జరిగాయి. ఈ సభలలో మాతృభాషగా తెలుగు బోధన, సాహిత్యం, చరిత్ర, సంస్కృతి, వంటి అంశాలపై విద్యావంతుల సమావేశాలు, కవి సమ్మేళనాలు, ప్రతినిధుల సమావేశాలు చైతన్యవంతంగా నిర్వహించబడ్డాయి. సుమారు 200 సంవత్సరాలకు పూర్వం తెలుగునాట తీర ప్రాంతాల నుంచి వెళ్ళిన తెలుగువారు కొన్ని తరాలుగా ఆ దేశంలో స్థిరపడిపోయారు. వారికి ఇక్కడి నుంచి ఎటువంటి రాకపోకలు లేకపోవడం వల్ల ఇన్నాళ్లుగా తెలుగు భాషాసంస్కృతులకు దూరంగా జీవిస్తున్నారు. అయినప్పటికీ వీటిని తమ తాత ముత్తాతల సంపదగా భావించి, ఆరాధిస్తూ దానిని తరువాతి తరాలకు అందిస్తూ తెలుగు ఉనికిని కాపాడుకుంటున్నారు. అటువంటి తెలుగు వారికి ఈ సభలు తెలుగు భాషపై నరనరాలలో ఉన్న మమకారాన్ని వెల్లువెత్తించాయి. ఈ సందర్భంగా ఉత్తమ రచనలతో కూడిన ఒక ప్రత్యేక సంచిక ఆవిష్కృతమయ్యింది.

## ఇవి కూడా చూడండి
* మొదటి ప్రపంచ తెలుగు మహాసభలు
* రెండవ ప్రపంచ తెలుగు మహాసభలు
* నాలుగవ ప్రపంచ తెలుగు మహాసభలు
## మూలాలు

## ఇతర లింకులు

* World Telugu Conference: Then and now

వర్గం:ప్రపంచ తెలుగు మహాసభలు
పాల వెల్లువ

'*పాల వెల్లువ* లేదా **ఆపరేషన్ ఫ్లడ్**', 1970ల్లో నేషనల్ డైరీ డవలప్మెంట్ బోర్డు ప్రారంభించిన ప్రాజెక్టు, ఇది ప్రపంచంలోకెల్లా పాడి పరిశ్రమ అభివృద్ధిలో అతిపెద్ద కార్యక్రమం ఆపరేషన్ ఫ్లడ్ లేదా పాలవెల్లువనే శ్వేతవిప్లవంగా పరిగణిస్తున్నారు. ఇది భారతదేశాన్ని పాల కొరతతో బాధపడుతున్న స్థితి నుంచి ప్రపంచంలోకెల్లా అతిపెద్ద పాల ఉత్పత్తిదారుగా మలచింది, ఈ క్రమంలో అమెరికా, న్యూజిలాండ్ వంటి పాల ఉత్పత్తిలో అగ్రగామి దేశాలను భారత్ దాటుకుపోయింది. ప్రాజెక్టు ఫలితంగా భారతదేశ పాల ఉత్పత్తి 2010-11 నాటికి ప్రపంచ ఉత్పత్తిలో 17 శాతానికి చేరుకుని, 30 ఏళ్ళ వ్యవధిలో ప్రతి భారతీయునికీ పాల లభ్యత రెట్టింపు అయింది. అలాగే పశువుల పెంపకం-పాల ఉత్పత్తి భారతదేశంలో స్వయం-సమృద్ధి కల గ్రామీణ ఉపాధి రంగాల్లో అతిపెద్దదిగా నిలబెట్టింది. ఈ ప్రాజెక్టు వ్యవసాయదారులను తమ అభివృద్ధిని తామే మలుచుకోగలిగేలా, తాము తయారుచేసే ఉత్పత్తికి సంబంధించిన అంశాలు తామే నియంత్రించుకోగలిగేలా తయారుచేసేందుకు ప్రారంభించారు.

## ఇవి కూడా చూడండి
* శ్వేత విప్లవం (ఇరాన్)
## మూలాలు

వర్గం:గుజరాత్
2015 పారిస్ బాంబు దాడులు

**2015 పారిస్ బాంబు దాడులు** నవంబరు 27, 2015 న ప్యారిస్, దాని ఉత్తర సబర్బన్ ప్రాంతమైన సెయింట్ డెనిస్ లో ఉగ్రవాదులు ప్రణాళికతో జరిపిన వరుస బాంబు పేలుళ్ళు.  21:20&nbsp; ప్రాంతంలో ముగ్గురు ఆత్మాహుతి దళ సభ్యులు సెయింట్ డెనిస్ లోని స్టేట్ డి ఫ్రాన్స్ లో ఈ దుశ్చర్యకు పాల్పడ్డారు. దీని తరువాత పలు కెఫేలు, రెస్టారెంట్లు, ప్యారిస్ మధ్య భాగంలోని ఓ సంగీత వేదిక మీద  ఆత్మాహుతి దాడులతో బాంబులతో దాడి చేశారు.

ఈ దాడిలో సుమారు 130 మంది  మరణించారు. ఇందులో బాటాక్లాన్ థియేటర్లోనే 89 మంది మరణించారు. ఉగ్రవాదులు ఈ థియేటర్లోనే దాక్కుని పోలీసులతో పోరాడారు. మరో 368 మంది గాయపడ్డారు. వీరిలో 80–99 మంది తీవ్రంగా గాయపడ్డారు. అధికారులు దాడి చేసిన ఏడు మందిలో ఒకరిని వెంటనే మట్టుబెట్టారు. వెంటనే మిగతా వారికోసం అన్వేషణ మొదలుపెట్టారు. ఈ దాడులు రెండవ ప్రపంచ యుద్ధం తరువాత ఫ్రాన్సు మీద జరిగిన అత్యంత దారుణమైనవి,  అంతే కాకుండా  2004 లో మాడ్రిడ్ లో జరిగిన రైలు బాంబు పేలుళ్ళ తరువాత యూరోపియన్ యూనియన్ మీద జరిగిన దాడుల్లో అత్యంత దారుణమైనది. జనవరి 2015 లో చార్లీ హెబ్డో కార్యాలయం మీద దాడి, ప్యారిస్ లోని ఒక యూదుల సూపర్ మార్కెట్ మీద దాడి జరిగిన తరువాత ఫ్రాన్సు జాగ్రత్తగా వ్యవహరిస్తూ వస్తోంది.

*ఇస్లామిక్ స్టేట్ ఆఫ్ ఇరాక్ అండ్ ది లీవెంట్* (ISIL) అనే ఉగ్రవాద సంస్థ ఈ దాడులకు బాధ్యత ప్రకటించుకున్నది. 
 
సిరియా, ఇరాక్ దేశాల్లోని ISIL స్థావరాలపై ఫ్రాన్సు చేపట్టిన *ఆపరేషన్ చమ్మా* కు వ్యతిరేకంగా తాము ఈ దాడులకు పాల్పడ్డట్లు తెలిపింది.
 
ఫ్రాన్సు అధ్యక్షుడు ఫ్రాంకోయిస్ హోలాండ్ ఈ దాడులను ISIL తమపై యుద్ధం ప్రకటనకు నాందిగా పేర్కొన్నాడు.

 
ఈ దాడులు ప్రణాళిక సిరియా, బెల్జియం దేశాలలో జరిగిందనీ ఇందుకు కొంతమంది ఫ్రెంచి పౌరుల సహకారం ఉందని పేర్కొన్నాడు.  
దాడిలో పాల్గొన్న అందరూ సిరియా యుద్ధంలో పాల్గొని యూరోపియన్ యూనియన్ పౌరసత్వం కలిగియున్నవారే.  
 
వారిలో కొంతమంది యుద్ధ భాదితుల్లాగా యూరప్ లోకి ప్రవేశించారు.

ఈ దాడులకు ప్రతిస్పందనగా ఫ్రాన్సు ప్రభుత్వం ఉగ్రవాదాన్ని ఎదుర్కొనేందుకు వీలుగా దేశంలో మూడు నెలలు అత్యవసర పరిస్థితి విధించింది. ఇందులో భాగంగా బహిరంగ ప్రదర్శనలు నిషేధించారు. పోలీసులను వారంటు లేకుండా తనిఖీ చేసే వీలు కల్పించారు. అనుమతి లేకుండా ఎవరినైనా గృహనిర్భందం చేసి విచారించే సౌలభ్యాన్ని కల్పించింది. ఉగ్రవాదాన్ని ప్రేరేపించే వెబ్ సైట్లును మూసివేయడానికి అనుమతినిచ్చింది. 
నవంబరు 15 తేదీన ISIL వ్యతిరేక దాడులకు సంఘీభావంగా అల్ రఖా లోని ISIL స్థావరాలపై ఆపరేషన్ చమ్మాల్ పేరుతో వైమానిక దాడులు నిర్వహించింది. 
నవంబరు 18 న ఈ దాడులకు సూత్రధారిగా భావిస్తున్న అబ్దుల్ హమీద్ అబూద్ మరో ఇద్దరితో పాటు పోలీసులు సెయింట్ డెనిస్ లో జరిపిన దాడిలో మరణించారు.

## మూలాలు


వర్గం:ఉగ్రవాదం
పాదాలవారిపాలెం

**పాదాలవారిపాలెం** కృష్ణా జిల్లా కోడూరు మండలలానికి చెందిన రెవెన్యూయేతర గ్రామం.

## గ్రామ భౌగోళికం
సముద్రమట్టానికి 7 మీ.ఎత్తు
## గ్రామానికి రవాణా సౌకర్యాలు
కొత్తమాజేరు, అవనిగడ్డ నుండి రోడ్దురవాణా సౌకర్యం ఉంది. రైల్వేస్టేషన్; మచిలీపట్నం 79 కి.మీ

## గ్రామంలో విద్యా సౌకర్యాలు
మండల పరిషత్ పాఠశాల
## గ్రామ పంచాయతీ
ఈ గ్రామం కృష్ణాజిల్లాలోని కోడూరు మండలంలో గల మందపాకల గ్రామ పంచాయతీ పరిధిలోని ఒక శివారు గ్రామం.  

## దర్శనీయ ప్రదేశాలు/దేవాలయాలు

### శ్రీ వేణుగోపాలస్వామివారి ఆలయం

### శ్రీ ఆంజనేయస్వామివారి విగ్రహo
ఈ గ్రామములో 2020,జూన్-14వతేదీ ఆదివారంనాడు శ్రీ ఆంజనేయస్వామివారి విగ్రహాన్ని ప్రతిష్ఠించారు. గ్రామానికి చెందిన దాత శ్రీ తాతా వెంకటేశ్వరరావు ఆర్థిక సౌజన్యంతో, ఆయన సోదరుడు శ్రీ తాతా నాగేశ్వరరావు పర్యవేక్షణలో, విగ్రహ వాయు ప్రతిష్ఠను పండితులు శ్రీ కాశీభొట్ల శ్రీనివాసమూర్తి నిర్వహించారు. ఈ సందర్భంగా హిందూ ధర్మ భజన సేవాసంఘం వారి ఆధ్వర్యంలో హనుమాన్ చాలీసా పారాయణం చేసారు. [1]

## మూలాలు

## వెలుపలి లింకులు

[1] ఈనాడు కృష్ణాజిల్లా 2020,జూన్-15.

వర్గం:కోడూరు (కృష్ణా) మండలంలోని రెవెన్యూయేతర గ్రామాలు
2004 సునామీ

thumb|2004 సునామీ దృశ్యం
thumb|2004 సునామీలో చనిపోయినవారు
2004 డిసెంబరు 26 వ సంవత్సరంలో హిందూ మహా సముద్రంలో సుమత్రా, ఇండోనేషియా దేశాలకి దక్షిణ తీరం కేంద్రంగా ఏర్పడిన సునామీ 14 దేశాల్లో సుమారు 2,30,000 మందిని పొట్టనబెట్టుకుంది. దీని పరిమాణం 9.1–9.3 గా నమోదయ్యింది. భారత భూభాగంలోని టెక్టోనిక్ ప్లేట్లు, బర్మా భూభాగానికి చెందిన టెక్టానిక్ ప్లేట్లతో రాపిడి చెందడం వల్ల సముద్రగర్భంలో భారీ భూకంపాలు ఏర్పడ్డాయి. దీని ఫలితంగా సముద్రపు అలలు సుమారు 30 మీటర్ల ఎత్తు వరకు ఎగిరి పడి తీర ప్రాంతాలను ముంచి వేశాయి. ఈ విపత్తు వల్ల ఇండోనేషియా తీవ్రంగా నష్టపోయింది. శ్రీలంక, భారతదేశం, థాయ్ లాండ్ దేశాలు కూడా ఈ భూకంపం ధాటికి నష్టపోయాయి. ప్రపంచలోనే అత్యంత ఘోరవిపత్తుల్లో ఒకటిగా నిలిచిపోయింది. సీస్మోగ్రాఫు మీద రికార్డయిన మూడో అతి పెద్ద భూకంపం ఇది. భూమి ఇప్పటిదాకా ఏ భూకంపంలో గుర్తించనంతగా 8.3 నుంచి 10 నిమిషాల పాటు కంపించింది. భూగ్రహం మొత్తం ఒక సెంటీ మీటరు మేర వణికింది. అంతే కాకుండా ఎక్కడో దూరాన ఉన్న అలస్కాలో దీని ప్రభావం కనిపించింది.ఇండోనేషియా ద్వీపమైన సైమీల్యూ, ఇండోనేషియా ప్రధాన భూభాగం మధ్యలో కేంద్రంగా ఈ భూకంపం ఏర్పడింది. భాదితుల కష్టాలను చూసి ప్రపంచం మొత్తం మానవతా ధృక్పథంతో స్పందించి సుమారు 14 బిలియన్ డాలర్లు సహాయంగా అందజేశారు.

## లక్షణాలు
ఈ భూకంపం పరిమాణాన్ని మొదటగా 8.8 గా లెక్కగట్టారు. ఫిబ్రవరి 2005లో శాస్త్రజ్ఞులు దీన్ని మళ్ళీ 9.0 కి సవరించారు. ఫసిఫిక్ సునామీ వార్నింగ్ సెంటర్ దీన్ని ఆమోదించింది. కానీ యునైటెడ్ స్టేట్స్ జియోలాజికల్ సర్వే మాత్రం దాని అంచనా 9.1 ని మార్చలేదు. ఇటీవల 2006 లో జరిపిన పరిశోధనల ప్రకారం దాని పరిమాణం 9.1–9.3 ఉండవచ్చునని తేల్చారు. క్యాలిఫోర్నియా ఇన్స్టిట్యూట్ ఆఫ్ టెక్నాలజీకి చెందిన డాక్టర్ హిరూ కనమోరి దీని పరిమాణం ఉజ్జాయింపుగా 9.2 ఉండవచ్చునని అంచనా వేశాడు.
## మూలాలు

వర్గం:ప్రకృతి వైపరీత్యాలు
వర్గం:భూకంపాలు
వర్గం:తుఫానులు
వర్గం:2004 సంఘటనలు


## వెలుపలి లంకెలు
భూ శాస్త్రం

భూశాస్త్రం లేదా జియో సైన్స్ భూమికి సంబంధించిన సహజ విజ్ఞానికి చెందిన అన్ని విషయాలను కలిగి ఉండే శాస్త్రం.  ఇది భూమి తో పాటు దాని చుట్టూ ఉన్న వాతావరణం యొక్క భౌతిక,  రసాయన సంఘటనాన్ని తెలియజేసే విజ్ఞాన శాఖ. చాలా పాత చరిత్రతో భూమి విజ్ఞానాన్ని గ్రహ విజ్ఞాన శాస్త్ర శాఖగా పరిగణించవచ్చు. ఎర్త్ సైన్స్ నాలుగు ప్రధాన అధ్యయన శాఖలను కలిగి ఉంది. అవి శిలావరణం, జలావరణం, వాతావరణం, జీవావరణం.  వీటిలో ప్రతి ఒక్కటి మరింత ప్రత్యేకమైన రంగాలుగా విభజించబడ్డాయి.

ఇది భూగర్భ శాస్త్రం కంటే విస్తృతమైన పదం, ఎందుకంటే దీనిలో గ్రహ విజ్ఞానశాస్త్ర అంశాలుంటాయి.  ఇది ఖగోళశాస్త్రం యొక్క భాగం. భూ శాస్త్రాలలో వాతావరణ అధ్యయనం, సముద్రాలు, జీవావరణం, అలాగే ఘన భూమి ఉంటాయి. సాధారణంగా భూ శాస్త్రవేత్తలు భూమిని అర్థం చేసుకోవడానికి, దాని ప్రస్తుత స్థితికి ఎలా అభివృద్ధి జరిగినదని తెలుసుకోవడానికి భౌతిక శాస్త్రం, రసాయన శాస్త్రం, జీవశాస్త్రం, కాలక్రమం, గణిత శాస్త్రం నుండి టూల్స్ ఉపయోగిస్తారు.

## మూలాలు

వర్గం:భూమి
వర్గం:భూ శాస్త్రాలు
ఓరల్ రీహైడ్రేషన్ థెరపీ

**ఓరల్ రీహైడ్రేషన్ థెరపీ** లేదా **నోటి ద్వారా పునర్జలీకరణ చికిత్స** అనగా నిర్జలీకరణకు గురై అనారోగ్యం పాలైన వ్యక్తికి చక్కెర, ఉప్పు కలిపిన నీటిని తాగించటం ద్వారా అనారోగ్య వ్యక్తిని ఆరోగ్యవంతునిగా చేసే చికిత్స.  ముఖ్యంగా విరేచనాలు కారణంగా శరీరంలోని నీరు కోల్పోయిన వ్యక్తికి ఈ చికిత్స చేస్తారు. వీరికి ఇచ్చే ద్రావణంలో చక్కెర,  లవణాలు, ప్రత్యేకంగా సోడియం, పొటాషియం  ఉంటుంది. ఓరల్ రీహైడ్రేషన్ థెరపీని నాసోగాస్ట్రిక్ ట్యూబ్ ద్వారా కూడా ఇవ్వవచ్చు. చికిత్సలో మామూలుగా జింక్ సప్లిమెంట్ల వాడకం ఉండాలి. నోటి రీహైడ్రేషన్ థెరపీ వాడకం వల్ల అతిసారం నుండి మరణించే ప్రమాదం 93% వరకు తగ్గుతుందని అంచనా.

దుష్ప్రభావాలలో వాంతులు రావటం, రక్తంలో  అధిక సోడియం లేదా అధిక పొటాషియం ఉండవచ్చు. వాంతులు సంభవిస్తే దీని వాడకాన్ని 10 నిమిషాలు ఆపివేసి, క్రమంగా పునః ప్రారంభించాలని సిఫార్సు చేయబడింది. సిఫార్సు చేసిన సూత్రీకరణలో సోడియం క్లోరైడ్, సోడియం సిట్రేట్, పొటాషియం క్లోరైడ్,  గ్లూకోజ్ కూడా ఉన్నాయి. అందుబాటులో లేకపోతే  గ్లూకోజ్‌ను సుక్రోజ్‌తో భర్తీ చేయవచ్చు,  సోడియం సిట్రేట్‌ను సోడియం బైకార్బోనేట్ ద్వారా భర్తీ చేయవచ్చు. గ్లూకోజ్,  సోడియం   పేగుల ద్వారా నీటిని పెంచుతుంది కాబట్టి ఇది పనిచేస్తుంది. ఇంట్లో తయారు చేయగల సంస్కరణలతో సహా అనేక ఇతర సూత్రీకరణలు కూడా అందుబాటులో ఉన్నాయి. అయినప్పటికీ, ఇంట్లో తయారుచేసిన ద్రావణాల ఉపయోగం బాగా అధ్యయనం చేయబడలేదు.

## మూలాలు

వర్గం:ప్రజారోగ్యం
గుండాల జలపాతం

**గుండాల జలపాతం** మహబూబ్ నగర్ జిల్లా, ఆత్మకూరు మండలంలోని గుండాల గ్రామ సమీపంలో ఉంది. ఇక్కడ ఎత్తైన బండరాళ్ళపై నుండి కృష్ణానది ప్రవహించడం వలన జలపాతం ఏర్పడింది. కృష్ణానది పడమటి దిశ నుండి తూర్పు వైపు ప్రవహిస్తూ జలపాతాన్ని సృష్టిస్తుంది. కృష్ణానదికి ఉత్తరం వైపు ఆత్మకూరు మండలంలోని గుండాల గ్రామం, దక్షిణం వైపు ధరూర్ మండలం ఉంటాయి. జలపాతానికి ఎగువన పడమటి వైపు నాలుగైదు కిలో మీటర్ల దూరంలో ప్రియదర్శిని జూరాల ప్రాజెక్టు, దిగువన తూర్పు వైపు ఇరవై ఐదు కిలో మీటర్ల దూరంలో బీచుపల్లి ఆంజనేయస్వామి దేవాలయం ఉంటుంది. ఈ జలపాతం కేవలం వేసవి కాలంలో మాత్రమే కనిపిస్తుంది. వర్షకాలంలో నది నిండుగా, విస్తారంగా, ఉదృతంగా ప్రవహించడం వలన జలపాతం కనిపించదు. వేసవిలో నీటి ఉదృతి తగ్గడం, ప్రవహం ఒక సన్నని పాయ వలే ప్రవహించడం, నదిలోని బండరాళ్ళు తేలడం వలన ఆ బండరాళ్ళ మీద నుండి లోయలోకి నీరు దూకడం వలన జలపాతం కనిపిస్తూ, కనువిందు చేస్తుంది. జలపాతం ఏర్పడటానికి ముందు నది విశాలంగా తక్కువ లోతులో ప్రవహించటం వలన సందర్శకులు నీటిలో జలకాలాడుతూ వేసవిలో సేదతీరుతారు. నదికి ఇరువైపులా ఆత్మకూరు, ధరూర్ మండలాలలోని ప్రజలే కాకుండా, సుదూర ప్రాంతాల నుండి కూడా సందర్శకులు వస్తుంటారు.

## కనుమరుగవుతున్న కనువిందు
కృష్ణకు ఇరువైపులా ప్రజలను ఏళ్ళ తరబడి కనువిందు చేసి, సేదతీర్చిన జలపాతం ఇప్పుడు కనుమరుగైపోతుంది. కారణం ఇక్కడి జలపాతం దగ్గరే దిగువ జూరాల జల విద్యుత్తు కేంద్రాన్ని ఏర్పాటు చేయడం. దానికి తోడు కర్ణాటక రాష్ట్రంలోని ఆలమట్టి ప్రాజెక్టు, నారాయణపూర్ ఆనకట్టల నుండి రాష్ట్రానికి రావలసిన మొతాదులో నీటి విడుదల కాకపోవడం, ఎగువ జూరాల ప్రాజెక్టు నుండి మహబూబ్ నగర్ జిల్లాలోని నెట్టెంపాడు ప్రాజెక్టు, భీమా ప్రాజెక్టు, కోయిల్ సాగర్ ప్రాజెక్టు, రామన్ పాడు ప్రాజెక్టు వంటి తాగు, సాగు నీటి పథకాలకు నీటి మళ్ళింపు అధికంగా జరగడం వలన అందమైన జలపాతం కనుమరుగై పోతుంది. దీనికి తోడు జిల్లాలో ఏర్పడిన విపరీత కరువు పరిస్థితుల కారణంగా గత వందేళ్ళలో ఎన్నడు కనిపించని విధంగా జలపాతం అడుగంటిపోయింది.   సందర్శకులకు తీవ్ర నిరాశను మిగిల్చింది.
## చిత్రాలు

File:Gundala Water Fall.jpg|గుండాల జలపాతం
File:Lower Jurala project.jpg|దిగువ జూరాల జల విద్యుత్తు కేంద్ర నిర్మాణ దృశ్యం


## మూలాలు

వర్గం:జలపాతాలు
వర్గం:తెలంగాణ జలపాతాలు
వర్గం:తెలంగాణ పర్యాటక ప్రదేశాలు
1008

**1008** గ్రెగోరియన్‌ కాలెండరు యొక్క లీపు సంవత్సరము.

## సంఘటనలు

* భవిష్యత్ నార్వే రాజు ఓలాఫ్ హరాల్డ్సన్ బాల్టిక్ సముద్రంలో దాడులు చేస్తాడు. అతను ఎస్టోనియన్ ద్వీపమైన సారెమాలో అడుగుపెట్టాడు, అక్కడ ఒక యుద్ధంలో విజయం సాధించి, నివాసులను కప్పం కట్టమని బలవంతం చేసాడు.
* హెర్డాలర్ వద్ద యుద్ధం : ఓలాఫ్ హరాల్డ్సన్ దోపిడీకి ఫిన్లాండ్ యొక్క దక్షిణ తీరానికి వెళ్ళాడు. అక్కడ అతను, అతని మనుషులు అడవుల్లో మెరుపుదాడికి గురై ఓడిపోయారు. 
* కింగ్ ఎథెల్డ్ II జాతీయ స్థాయిలో కొత్త యుద్ధ నౌకలను నిర్మించాలని ఆదేశించాడు. ఇది చాలా పెద్ద పని, కానీ మరుసటి సంవత్సరం పూర్తయింది. 
* ఫాతిమిడ్ కాలిఫేట్, చైనా (సుమారు తేదీ) మధ్య వాణిజ్య సంబంధాలను పునః స్థాపించడానికి, కాలిఫ్ అల్-హకీమ్ ద్వి-అమర్ అల్లాహ్ సాంగ్ రాజవంశపు చక్రవర్తి జెన్ జోంగ్కు సామంత రాయబారాన్ని పంపుతాడు.

## జననాలు
thumb|127x127px|మొదటి హెన్రీ
* మే 4 : ఫ్రాన్సు చక్రవర్తి మొదటి హెన్రీ జననం. (మరణం.1060)

## మరణాలు

## పురస్కారాలు

## మూలాలు


*
నసీరుద్దీన్ షా

**నసీరుద్దీన్ షా** (జులై 20 1949 లేదా 1950 ఆగస్టు 16 ఒక ప్రముఖ భారతీయ నటుడు, దర్శకుడు. 1975 లో చలనచిత్ర పరిశ్రమలో ప్రవేశించిన ఆయన సుమారు 100కి పైగా చిత్రాలలో వైవిధ్యమైన పాత్రలలో నటించాడు. ప్రధానంగా హిందీ భాషతో పాటు కన్నడ, మలయాళం, బెంగాలీ, ఇంగ్లీషు భాషల్లో కూడా నటించాడు. ఆయన మూడు నేషనల్ అవార్డులు, మూడు ఫిల్మ్ ఫేర్, వెనిస్ ఫిల్మ్ ఫెస్టివల్ పురస్కారాలతో పాటు పలు పురస్కారాలు అందుకున్నాడు. నటనా రంగంలో ఆయన కృషికి భారత ప్రభుత్వం ఆయనకు పద్మశ్రీ, పద్మభూషణ్ పురస్కారాలతో సత్కరించింది.

## జీవిత విశేషాలు

నసీరుద్దీన్ షా ఉత్తర ప్రదేశ్ లోని బారాబంకీ అనే ఊళ్ళో ఒక ముస్లిం కుటుంబంలో జన్మించాడు. ఆయన 19వ శతాబ్దంలో ఆఫ్ఘనిస్తాన్ సేనాధిపతి జాన్ ఫిషాన్ ఖాన్ వంశంలో జన్మించాడు. జాన్ ఫిషాన్ మొట్ట మొదటి ఆంగ్లో ఆఫ్ఘన్ యుద్ధంలో పాల్గొన్నాడు. అంతేకాక 1857 లో జరిగిన మొదటి సిపాయిల తిరుగుబాటును అణిచివేయడంలో ఆంగ్లేయులకు సహకరించాడు.
*సెయింట్ ఆన్సెల్మ్ అజ్మీర్* పాఠశాలలో షా తన ప్రాథమిక విద్యనభ్యసించాడు. తరువాత నైనిటాల్ లోని సెయింట్ జోసెఫ్ కళాశాలలో చదివాడు. 1971 లో ఆలీఘర్ ముస్లిం విశ్వవిద్యాలయం నుంచి ఆర్ట్స్ లో డిగ్రీ పట్టా అందుకున్నాడు. ఢిల్లీలోని నేషనల్ స్కూల్ ఆఫ్ డ్రామాలో ఇబ్రహీం అల్కాజీ వద్ద శిక్షణ పొందాడు.

## సినిమారంగం
షా బాలీవుడ్ పరిశ్రమలోనే కాక, సమాంతర సినిమాలోనూ విజయవంతం అయ్యాడు. అంతర్జాతీయ సినిమాల్లో కూడా నటించాడు. ది లీగ్ ఆఫ్ ఎక్స్ట్రా ఆర్డినరీ జెంటిల్మన్ అనే సినిమాలో ఆయన పోషించిన కెప్టెన్ నీమో ఆయనకు పేరు తెచ్చిన పాత్ర.

ఆయన అన్న రిటైర్డ్ లెఫ్టినెంట్ జనరల్ జమీరుద్దీన్ షా ప్రస్తుతం ఆలీఘర్ ముస్లిం విశ్వవిద్యాలయానికి వైస్ చాన్సిలర్. జమీరుద్దీన్ షా కొడుకు మహమ్మద్ ఆలీ షా ఒక నటుడు.

### నటించిన చిత్రాలు
# నిశాంత్ (తొలిచిత్రం)
# దేవూళ్
# చక్ర
# భూమిక
# కథ (1982)
# అర్ధ్ సత్య (1983)
# పొంతన్ మదా
# ఎ వెడ్నెడే!
# ఫతే (2025)
# వెల్‌కమ్ బ్యాక్
# రాంప్రసాద్ కీ తెహ్ర్వీ

## మూలాలు

వర్గం:భారతీయ నటులు
వర్గం:పద్మశ్రీ పురస్కార గ్రహీతలు
వర్గం:పద్మభూషణ పురస్కార గ్రహీతలు
వర్గం:అలీగఢ్ ముస్లిం విశ్వవిద్యాలయం
బి.ఆర్.పంతులు

thumb|right|బి.ఆర్.పంతులు
బి.ఆర్.పంతులు (బడగూర్ రామకృష్ణయ్య పంతులు) ప్రముఖ సినీ నిర్మాత, దర్శకుడు, నటుడు. ఆయన తెలుగు, తమిళ, కన్నడ, హిందీ సినీ రంగాల్లో పలు సినిమాలకు నిర్మాణం, దర్శకత్వం వహించారు. ఆనాటి మైసూరు రాజ్యంలో నేటి కర్ణాటక-ఆంధ్రప్రదేశ్-తమిళనాడు సరిహద్దు ప్రాంతమైన కుప్పంకు 11 కిలోమీటర్ల దూరంలో ఉన్న బడగూరులో జన్మించారు.  గుబ్బి వీరణ్ణ ట్రూపులో నటుడిగా చేరి కన్నడ నాటక రంగంలో ప్రఖ్యాతులై, తర్వాత తమిళ చలనచిత్ర రంగంతో సినీ నిర్మాణం ప్రారంభించారు. క్రమంగా పలు భాషల్లో సినిమాల నిర్మాణం సాగించారు. పద్మినీ పిక్చర్స్ బ్యానర్‌పై తెలుగు, తమిళ, కన్నడ, హిందీ భాషలలో 55 చిత్రాలను నిర్మించారు. వాటిలో కొన్ని మినహా అన్ని చిత్రాలకు దర్శకత్వం వహించారు.
## తెలుగు సినిమా రంగం
### నిర్మాతగా/ప్రొడక్షన్ అసిస్టెంటుగా
* భక్తిమాల
* శ్రీకృష్ణదేవరాయలు 
* వీరపాండ్య కట్టబ్రహ్మన 
* పిల్లలు తెచ్చిన చల్లని రాజ్యం
* పెంపుడు కూతురు
* గాలిమేడలు
### దర్శకుడిగా
* శ్రీకృష్ణదేవరాయలు 
* బడిపంతులు 
* రాణి చెన్నమ్మ
* దొంగలు దొరలు
* వీరపాండ్య కట్టబ్రహ్మన 
* పిల్లలు తెచ్చిన చల్లని రాజ్యం
* కర్ణ
* విచిత్ర వీరుడు 
* సెబాష్ పిల్లా
* పెంపుడు కూతురు
* గాలిమేడలు
* కథానాయకుని కథ
* రత్నగిరి రహస్యం 
### నటుడిగా
* శ్రీకృష్ణదేవరాయలు 
* బడిపంతులు 
* పిల్లలు తెచ్చిన చల్లని రాజ్యం
* అమ్మలక్కలు
* తిరుగుబాటు 
* వదిన 

### నేపథ్య గాయకుడిగా
* భక్తిమాల

## మరణం
ఇతడు హృద్రోగం వల్ల బెంగళూరులో 1974, అక్టోబర్ 8న మరణించాడు. 

## మూలాలు

* హిందూ దినపత్రికలో బి.ఆర్.పంతులు శతజయంతి సందర్భంగా వచ్చిన వ్యాసం

వర్గం:సినిమా దర్శకులు
వర్గం:1911 జననాలు
వర్గం:1974 మరణాలు
వర్గం:తెలుగు సినిమా వ్యాసాల విస్తరణ ప్రాజెక్టు
1601

**1601** గ్రెగోరియన్‌ కాలెండరు యొక్క సాధారణ సంవత్సరము.

## సంఘటనలు
* జనవరి 1 : 17వ శతాబ్దపు తొలి రోజు
* జనవరి 17: లియోన్ ఒప్పందం : సావోయ్ నుండి ఫ్రాన్స్ బ్రెస్సీ, బుగీ, జెక్స్ లను పొందింది, బదులుగా సలుజ్జోను ఇచ్చింది.
* విలియం షేక్స్పియర్ యొక్క విషాదం *[[హామ్లెట్]]* యొక్క మొదటి ప్రదర్శన.  
* నవంబరు 30: ఇంగ్లాండు వైట్ హాల్ ప్యాలెస్‌నుండి మొదటి ఎలిజబెత్ మహారాణి **గోల్డెన్ స్పీచ్‌**గా ప్రసిద్ధమైన ప్రసంగం.

* డచ్ దళాలు మలక్కాలో పోర్చుగీసుపై దాడి చేస్తాయి.
* మింగ్ రాజవంశం చక్రవర్తి ఆహ్వానంపై చైనాలోని బీజింగ్‌లోని నిషేధిత నగరంలోకి ప్రవేశించిన మొదటి యూరోపియన్‌ జెసూట్ మాటియో రిక్కీ, .
* రష్యా జార్ రాజ్యంలో అకాల వర్షాలకారణంగా పంటలు దెబ్బతిని చెడు 1601-03లో రష్యన్ కరువు ఏర్పడింది. 20 లక్షల మంది మరణించారు. 

## జననాలు
### తేదీ వివరాలు తెలియనివి
thumb|రాఘవేంద్ర స్వామి
* రాఘవేంద్రస్వామి: హిందూ మత ద్వైత సిద్ధాంతానికి సంబంధించిన ప్రముఖమైన గురువు (మ.1671)
* త్రైలింగ స్వామి: 280 సంవత్సరాలు జీవించిన సిద్ధుడు. (మ.1887)
## మరణాలు
## పురస్కారాలు

## మూలాలు


*
2001 గుజరాత్ భూకంపం

**2001 గుజరాత్ భూకంపం** జనవరి 26 న భారత 52వ గణతంత్ర దినోత్సవం రోజున  లకు సంభవించి రెండు నిమిషాలు కంపించింది. భూకంప కేంద్రం గుజరాత్ రాష్ట్రం లోని కఛ్ జిల్లాకు చెందిన బాచావు తాలూకాలోని ఛోబారి గ్రామానికి నైఋతి దిశలో 9&nbsp;km వద్ద ఉంది. ఈ భూపలకలలో గల యేర్పడిన భూకంపం మోమెంట్ మాగ్నిట్యూడ్ స్కేలులో 7.7 నమోదైనది. ఇది మెర్కాలీ ఇంటెన్సిటీ స్కేలులో అధిక తీవ్రతగా నమోదైనది. ఈ భూకంపంలో 13,805, 20,023 మధ్యలో ప్రజలు ( దక్షిణ పాకిస్తాన్ లో 18 మందితో కలిపి) మరణించారు. 167,000 మంది గాయాలపాలయ్యారు. సుమారు 400,000 గృహాలు ధ్వంసమయ్యాయి.
## ప్రభావం
కచ్ ప్రాంతంలో మొత్తం మరణాలు 12,300. భూకంప కేంద్రానికి సుమారు 20 కి.మీ దూరంలో ఉన్న భుజ్ ప్రాంతం బీభత్సంగా నష్టపోయింది. బచావూ, అంజర్ ప్రాంతాలలో కొంత నష్టం జరిగింది. ఈ ప్రాంతంలో వందల గ్రామాలు నేలమట్టమయ్యాయి. మిలియన్ నిర్మాణాలు ధ్వంసమై పూర్తిగా నాశనమైనవి. అనేక చారిత్రిక భవనాలు, యాత్రికుల పర్యాటక ప్రదేశాలు నాశనం అయినవి. ఈ భూకంపం భుజ్ ప్రాంతంలో సుమారు 40శాతం గృహాలు, ఎనిమిది పాఠశలలు, రెండు వైద్యశాలలు, 4&nbsp;km రహదారులను నాశనం చేసింది. చారిత్రిక ప్రసిద్ధి పొందిన శ్రీ స్వామినారాయణ దేవాలయం పాక్షికంగా ధ్వంసం అయింది. చారిత్రిక ప్రదేశాలైన అలీనా మహల్ అంరియు ప్రాగ్ మందిరం కొంత ధ్వంసం చెందాయి.

5.6 మిలియన్ల ప్రజలు కలిగిన గుజరాత్ యొక్క వాణిజ్య రాజధాని అయిన అహ్మదాబాదులో 50 బహుళ అంతస్తుల భవనాలు నేలమట్టమైనాయి, అనెక వందల ప్రజలు మరణించారు. ఆస్తి నష్టం 5.6 మిలియన్ల కంటే అధికంగా ఉందని అంచనా వేయబడింది. కచ్ ప్రాంతంలో 60 శాతం వరకు ఆహారం, నీటి సరఫరా నాశనం అయింది. సుమారు 258,000 ఇండ్లు (జిల్లాలో సుమారు 90 శాతం) నాశనం అయ్యాయి. భుజ్ సివిల్ హాస్పిటల్ కు తీవ్ర నష్టం కలిగింది. భారత సైజికదళం అత్యవసర సహాయం అందించిది. తరువాత అంతర్జాతీయ రెడ్ క్రాస్ సొసైటీ సహాయాన్ని అధికం చేసింది. తాత్కాలిక రెడ్ క్రాస్ హాస్పటల్ భుజ్ లో నిర్మించబడి వైద్యసేవలనందించింది.

## స్మారకం

*[[స్మృతివన్ భూకంప స్మారక మ్యూజియం|స్మృతివన్]]* అనేది ఒక స్మారక ఉద్యానవనం, మ్యూజియం. దీనిని భూకంప బాధితులకు అంకితం చేసారు. దీనిని భుజియా కొండపై నిర్మించారు. ఇచట 13,805 వృక్షాలు ప్రతీ బాధితునికీ అంకితం చేయబడినవి. ఇచట 108 చిన్న నీటి రిజర్వాయర్లు ఉన్నాయి.

## మూలాలు

## ఇతర లింకులు

* M7.7 Bhuj "Republic Day" Earthquake, 2001 – Amateur Seismic Centre
*26 January 2001 Bhuj earthquake, Gujarat, India – University of Colorado
*Gujarat Earthquake of January 26, 2001 – Indian Institute of Technology Kanpur
*Israel Defence Forces relief efforts
* Indian Gujarat Earthquake, 26 January 2001
* 2001 Gujarat earthquake

వర్గం:భూకంపాలు
వర్గం:గుజరాత్
వర్గం:ప్రకృతి వైపరీత్యాలు
వర్గం:భారతదేశంలో భూకంపాలు
వర్గం:2001
తెలుగు సినిమా వజ్రోత్సవం

alt=Indiafilm.svg|thumb
**తెలుగు సినిమా వజ్రోత్సవం** తెలుగు సినీ పరిశ్రమ 75 ఏళ్ళు పూర్తి చేసుకున్న సందర్భంగా జరుపుకున్న ఉత్సవం. 2007 సంవత్సరంలో జనవరి  26, 27, 28 తేదీల్లో మూడు రోజులపాటు ఈ ఉత్సవం జరిగింది. ఈ మూడు రోజులు సినీ పరిశ్రమలో పనిచేసే వారందరికీ తెలుగు ఫిల్మ్ చాంబర్ ఆఫ్ కామర్స్ సెలవు దినాలుగా ప్రకటించింది. ఈ వేడుకకు తెలుగు, తమిళ, కన్నడ, మలయాళ, హిందీ సినీ పరిశ్రమల నుంచి అనేకమంది పెద్దలు హాజరయ్యారు. ఈ కార్యక్రమం హైదరాబాదులోని హైటెక్స్ లో జరిగింది. కె.రాఘవేంద్రరావు కల్చరల్ కమిటీకి అధ్యక్షుడిగా, కె.యస్.రామారావు ముఖ్య కన్వీయర్ గానూ వ్యవహరించారు. 
## కార్యక్రమాలు
### ఒకటో రోజు
మొదటి రోజు కార్యక్రమానికి ఎస్పీ బాలసుబ్రహ్మణ్యం వ్యాఖ్యాతగా వ్యవహరించాడు. అక్కినేని నాగేశ్వరరావుతో ప్రారంభించి తెలుగు సినీపరిశ్రమలోని ఉద్ధండులను సత్కరించారు. సాంస్కృతిక కార్యక్రమాల్లో భాగంగా ఎక్కువగా సంగీత ప్రధాన కార్యక్రమాలు జరిగాయి. అన్ని రకాల ప్రేక్షకులను ఆకట్టుకునే పాటలు పాడారు. 
### రెండో రోజు
రెండో రోజు కార్యక్రమానికి అలనాటి కథానాయిక సుహాసిని వ్యాఖ్యాతగా వ్యవహరించింది. ఎన్టీఆర్ ప్రముఖ చిత్రాలలో ధరించిన దుస్తులను ఈ సందర్భంగా ప్రదర్శించారు. తరువాత బాలక్రిష్ణ, ఏవీయస్ కలిసి ధుర్యోదనుడు, శకునిగా నటించి ప్రేక్షకులని అలరించారు. తరువాత సునీల్ తన హాస్యంతో ప్రేక్షకులని నవ్వించాడు. 
### మూడో రోజు
మూడో రోజు కార్యక్రమానికి అప్పటి ముఖ్యమంత్రి వైయస్ రాజశేఖర్ రెడ్డి అధ్యక్షత వహించాru. అంజలీ దేవి, దాసరి నారాయణ రావు తదితరులను సత్కరించాక లెజెండ్ల సరసన సత్కరించడానికి చిరంజీవిని వేదిక మీదకు రమ్మని ఆహ్వానించారు. అయితే చిరంజీవి దాన్ని తిరస్కరిస్తూ కారణాలు తరువాత చెబుతానని దాటవేశాడు. తరువాత మోహన్ బాబును వేదికమీదకి పిలవగా ఆయన కూడా అలాగే వ్యాఖ్యానించాడు. దాంతో వేదిక దగ్గర కొంత అయోమయం నెలకొంది. తరువాత మోహన్ బాబు వేదిక మీదకి వచ్చి తను సినీ ప్రస్థానాన్నీ, తనకు సహాయం చేసిన వారిని గుర్తు చేసుకుంటూ నిర్వాహకులు సత్కరించిన వారిని వర్గీకరణ చేసిన విధానం బాగాలేదని విమర్శలు చేశాడు. అంతే కాకుండా కొంతమందిని పట్టించుకోలేదని అన్నాడు. 

దాంతో చిరంజీవి వేదిక మీదకి వెళ్ళి మాట్లాడమని కోరినా చిరంజీవి అందుకు నిరాకరించాడు. తరువాత నాగార్జున, బాలక్రిష్ణ, అల్లు అర్జున్, చిరంజీవి మొదలైన వారంతా వేదిక మీద నృత్యం చేశారు. దాంతో పరిస్థితి కొంచెం సద్దుమణిగింది. తరువాత అల్లు అరవింద్ వేదిక మీదకు ఒక టైమ్ క్యాప్సూల్ ను తీసుకు రాగా చిరంజీవి వేదిక మీదకి వెళ్ళి తన అభిప్రాయాలను వెల్లడించి తనకు లెజెండరీ కేటగిరీలో సన్మానం వద్దనీ తన సమకాలీనులతోనే దాన్ని స్వీకరిస్తాననీ తనకు బహుకరించిన పతకాన్ని, మెమొంటోను ఆ టైమ్ క్యాప్సూల్ లో జారవిడిచాడు.

## మూలాలు


వర్గం:తెలుగు సినిమా
వర్గం:ఉత్సవాలు
విశాఖ ఉక్కు - ఆంధ్రుల హక్కు ఉద్యమం

thumb|విశాఖ ఉక్కు కర్మాగారం, ప్రధాన ముఖద్వారం
**విశాఖ ఉక్కు - ఆంధ్రుల హక్కు** ఉద్యమం విశాఖపట్టణంలో ఉక్కు పరిశ్రమ కోసం జరిగిన ఉద్యమం. ఈ ఉద్యమాన్ని అప్పటి నాయకుడు తెన్నేటి విశ్వనాథం ముందుండి నడిపించాడు. టి. అమృతరావు, ప్రత్తి శేషయ్య లాంటి నాయకులు ఈ ఉద్యమంలో పాల్గొన్నారు. ఈ ఉద్యమంలో భాగంగా 32 మంది ప్రాణాలర్పించారు.

1971లో నాటి ప్రధాని ఇందిరాగాంధీ విశాఖపట్నంలో ఉక్కు కర్మాగారానికి శంకుస్థాపన చేసింది. 26వేల ఎకరాల విస్తీర్ణంలో ఈ కర్మాగారం ఏర్పాటు చేయాలని కేంద్ర ప్రభుత్వం నిర్ణయం తీసుకుంది. దీనికి 10 వేలకోట్ల రూపాయలతో 20 ఎకరాల భూమినిచ్చి ఆంధ్రప్రదేశ్‌ ప్రభుత్వం సహకరించింది. 1977లో నిర్మాణం మొదలైంది. 1979లో రష్యాతో ఒప్పందం కుదుర్చుకున్నారు. రూ.3897.28 కోట్ల అంచనాతో 3.4 మిలియన్‌ టన్నుల సామర్థ్యం గల కర్మాగార నిర్మాణం ప్రారంభించారు.
కానీ నిర్మాణంలో ఎన్నో అడ్డంకులు ఎదురుకావడం, ప్రభుత్వాలు మారడం వలన ఇది పూర్తవడానికి 20 ఏళ్లు పట్టింది. 1987 డిసెంబరు నాటికి కర్మాగారం నిర్మాణం పూర్తయ్యింది. 1990 సెప్టెంబరులో ఉత్పత్తి ప్రారంభమైంది. అప్పటికి నిర్మాణ వ్యయం రూ.9 వేల కోట్లకు చేరుకుంది. 1994లో మొదటిసారిగా రూ.50 కోట్ల నికర లాభాలను ఆర్జించింది. 1992 ఆగస్టు 8న అప్పటి ప్రధాని పి.వి.నరసింహారావు విశాఖ ఉక్కు కర్మాగారాన్ని జాతికి అంకితం చేశాడు. మొదట్లో ఉక్కు ఉత్పత్తిలో దేశంలోనే మొదటగా నిలిచింది. కానీ కర్మాగారం నిర్మాణం కోసం నిధులు లేకపోవడంతో ఇతర సంస్థలపై ఆధారపడటంతో 1998-2000 సంవత్సరంలో ఖాయిలా పరిశ్రమగా మిగిలింది. ఈ సందర్భంగా ఉక్కుకార్మిక సంఘాలు అనేక ఉద్యమాలు చేపట్టడంతో కేంద్ర ప్రభుత్వం దిగివచ్చి ఉక్కువడ్డీలను ఈక్విటీగా మార్చడం జరిగింది. ఆ తర్వాత ఉక్కు ఉత్పత్తిలో అగ్రగామిగా ఉంటూ ప్రపంచశ్రేణి ఉక్కు కర్మాగారంగా నిలబడింది. త్వరలోనే ఈ కర్మాగారం మినిరత్న నుంచి నవరత్న స్థాయికి చేరుకుంది.
## మూలాలు


వర్గం:ఉద్యమాలు
వర్గం:విశాఖపట్నం జిల్లా
వర్గం:ప్రజా ఉద్యమాలు
రక్తంలో చక్కెర పరిమాణం

thumb|బ్లడ్ సుగర్ పరికరంతో పరీక్షించుట
**బ్లడ్ షుగర్** లేదా **రక్త చక్కెర** అనగా మానవులు లేదా జంతువుల రక్తంలో ప్రస్తుతం ఉండే గ్లూకోజ్ పరిమాణం. ఇది శరీర కణాలు, రక్త లిపిడ్స్‌కు శక్తి కొరకు ఉన్న ప్రాథమిక వనరు. తక్కువ బ్లడ్ షుగర్ అంటే హైపోగ్లేసిమియా (రక్తంలో గ్లూకోజ్ మాంద్యత). హై బ్లడ్ షుగర్ అంటే హైపర్గ్లైసీమియా (రక్తంలో గ్లూకోజ్ అధికం). అధిక రక్త చక్కెర కలిగిన వారు డయాబెటిస్ మెల్లిటస్ (చక్కెర వ్యాధి) తో ఉంటారు. డయాబెటిస్ వున్న వారు బ్లడ్ సుగర్ లెవెల్స్ రెగ్యులర్ గా చెక్ చేసుకోవటం చాలా అవసరం. భోజనం చేసినతరువాత పొద్దున్న  బ్లడ్ సుగర్ చెక్ చేసుకునే టప్పటకి మధ్య టైమ్ 8 గంటల సమయం మాత్రం ఉండాలి. కరెక్టుగా 8 గంటల ఫాస్టింగ్ తరువాత తీసుకున్న రీడింగ్ 110 కంటే ఎక్కువ వున్నట్లైతే బ్లడ్ లో సుగర్ పరిమాణం ఎక్కువున్నట్లు నిర్ధారించుకోవాలి. అలాగే మరో బ్లడ్ సుగర్ ను చెక్ చేసుకోవాల్సిన మరో సమయం Post-Prandial ఆహారం తీసుకున్నతరువాత కరెక్ట్ గా రెండు గంటల సమయం తరువాత మాత్రమే ఈ రీడింగ్ తీసుకోవాలి. ఈ రీడింగ్ 140 కంటే ఎక్కువున్నట్లైతే సుగర్ లెవెల్స్ ఎక్కువైనట్లు నిర్ధారణ చేసుకోవచ్చు. నూతనంగా కనుగొన్న విధానం ద్వారా ప్రస్తుతం అమలులో ఉన్న విధానం (ఎ1సి)లో ఉన్న లోపాలు సగానికి పైగా తగ్గి మరింత కచ్చితంగా మధుమేహ వ్యాధిగ్రస్తుల్లో సుగర్‌ లెవెల్ ఎంత ఉందో తెలుసుకోవచ్చు. వ్యాధిగ్రస్తుల్లో ఎర్రరక్త కణాల వయసును అంచనా వేయడం ద్వారా మూడు నెలల సరాసరి సుగర్ ఎంత ఉందో మరింత మెరుగ్గా అంచనా వేయవచ్చు.
## హెచ్‌బిఏ1సి (హిమోగ్లోబిన్‌ ఏ 1సి)
గడచిన 3 నెలల కాలంలో సగటు చక్కెర స్థాయులను (బ్లడ్‌ సుగర్‌ లెవెల్స్‌) తెలుసుకోవడానికి చేసే రక్తపరీక్ష. హెచ్‌బిఏ1సి 6.5% అంతకన్నా ఎక్కువ ఉంటే మధుమేహం ఉన్నట్టుగా పరిగణించి చికిత్స ప్రారంభిస్తారు

## ఇవి కూడా చూడండి

* మధుమేహం
* హైపోగ్లైసీమియా

## మూలాలు

వర్గం:రక్తం
వర్గం:ఆరోగ్యం
వర్గం:ఆరోగ్య సమస్యలు
2013 మహబూబ్‌నగర్ బస్సు ప్రమాదం

**మహబూబ్ నగర్ బస్సు ప్రమాదం ** అక్టోబరు 30 2013 న బెంగళూరు నుండి హైదరాబాదుకు ప్రయాణిస్తున్న ప్రైవేటు వోల్వో బస్సులో అగ్ని ప్రమాదం జరిగింది. ఈ బస్సు ఒక కారును ఓవర్‌టేకింగ్ చేస్తూ ఒక కల్వర్టును ఢీ కొని ఘర్షణ వలన అగ్ని ప్రమాదానికి గురి అయినది. ఈ ప్రమాదంలో 45 మంది మరణించారు, 7 మంది గాయాలపాలయ్యారు. ఈ ప్రమాదం తెలంగాణ రాష్ట్రం లోని మహబూబ్ నగర్ జిల్లా లోని పాలెం గ్రామం వద్ద 5:30 గంటలకు జరిగింది.
## ప్రమాదం
ఈ బస్సు స్థానిక యాత్రా ఆపరేటర్ అయిన జబ్బార్ ట్రావెల్స్కు చెందినది. ఇది బెంగళూరులో అక్టోబరు 29 2013 రాత్రి 11 గంటలకు 49 ప్రయాణీకులతో హైదరాబాదుకు బయలుదేరింది. ఈ ప్రమాదం ఆ బస్సు డ్రైఅరు ఒక కారుకు ఓవర్‌టేక్ చేయుట వలన ఒక కల్వర్టును గుద్దుకొని డీసిల్ ట్యాంకు అగ్నిప్రమాదానికి గురై జరిగింది. కానీ బస్సు డ్రైవరు, క్లీనరు, ఐదుగురు ప్రయాణీలులు తప్పించుకున్నారు.

## సి.ఐ.డి విచారణ
మహబూబ్ నగర్ జిల్లా పాలెం వద్ద జరిగిన వోల్వో బస్సు దుర్ఘటన పైన సిఐడి పోలీసులు కేంద్రానికి 400 పేజీల నివేదికను సమర్పించారు. బస్సు ప్రమాదానికి పలు కారణాలని అందులో పొందుపర్చారు. ఛార్జీషీటులో జెసి ప్రభాకర్ రెడ్డి సతీమణి పేరును కూడా చేర్చారు. వోల్వో బస్సుల తయారీలోనే లోపాలున్నాయని ఈ నివేదికలో సిఐడి పేర్కొంది. నిబంధనలను విరుద్ధంగా బస్సులో సీట్లను మార్చారని రిపోర్టులో పేర్కొంది. టైర్లకు సమీపంలోనే ఇంధన ట్యాంకులు ఉండటం వల్లే మంటలు త్వరగా వ్యాపించాయని నిర్థారించింది. ఈ డీజిల్ ట్యాంక్ కూడా ఘోర ప్రమాదానికి కారణమని పేర్కొన్నారు. రోడ్డు నిర్మాణ లోపం, సీట్లు పెంచడం, బస్సులో ఓవర్ లోడ్ లగేజీ, ప్రమాదకర వస్తువులు తదితరాలు ప్రమాదానికి కారణమని పేర్కొన్నారు. ఛార్జీషీటులో ఆర్ అండ్ బి అధికారులు, జబ్బార్ ట్రావెల్స్, జెసి సతీమణి పేరును చేర్చారు.

## మూలాలు

## ఇతర లింకులు
* TV9 News : Mahabubnagar Bus Accident : How Did Volvo Bus Accident Happens ??? Full Report

వర్గం:భారతదేశంలో రోడ్డు ప్రమాదాలు
వర్గం:భారతదేశంలో బస్సు ప్రమాదాలు
వర్గం:భారతదేశంలో అగ్ని ప్రమాదాలు
వర్గం:2013
వర్గం:సంఘటనలు
రామచంద్ర గుహ

**రామచంద్ర గుహ** (జననం 29 ఏప్రిల్ 1958) ప్రముఖ భారతీయ చరిత్రకారుడు, కాలమిస్ట్ రచయిత. ఆయన ఆసక్తులు పర్యావరణ, సామాజిక, రాజకీయ, క్రికెట్ చరిత్రలకు విస్తరించి ఉన్నాయి. టెలిగ్రాఫ్, హిందుస్తాన్ టైమ్స్ వంటి పత్రికల్లో కాలమ్స్ రాస్తున్నారు.. వివిధ అకడమిక్ జర్నల్స్ కు తరచు రాస్తూంటారు. కారవాన్, అవుట్ లుక్ వంటి పత్రికలకు కూడా రచన చేశారు. 2011-12 సంవత్సరంలో లండన్ స్కూల్ ఆఫ్ ఎకనమిక్స్ అండ్ పొలిటికల్ సైన్స్ లో ఫిలిప్పీ రోమన్ ఛైర్ ఆఫ్ హిస్టరీ అండ్ ఇంటర్నేషనల్ అఫైర్స్ కు విజిటింగ్ పొజిషన్ చేపట్టారు. ఆయన విస్తృతమైన విస్తృతమైన రచనలు, వివిధ రంగాలను స్పృశిస్తూ, అనేక తర్కబద్ధమైన నిశిత ఆలోచనలు అందించడంతో భారతీయ చరిత్ర అధ్యయన రంగంలో ప్రాముఖ్యత సంపాదించుకున్నారు, గుహా 20వ శతాబ్ది అంతం, 21వ శతాబ్ది తొలినాళ్ళకు చెందిన భారతీయ చరిత్రకారుల్లో ప్రధానమైన వ్యక్తిగా పేరుపొందారు.

## వ్యక్తిగత జీవితం
రామచంద్ర గుహ సుజాత కేశవన్ ని వివాహం చేసుకున్నాడు. వీరికి ఇద్దరు పిల్లలు .

## పురస్కారాలు
* 2009లో భారత ప్రభుత్వం ఇతనికి మూడవ అత్యున్నత పౌరపురస్కారం పద్మభూషణ్ అవార్డ్‌ను ప్రదానం చేసింది.

## మూలాలు


వర్గం:పద్మభూషణ పురస్కార గ్రహీతలు
వర్గం:1958 జననాలు
వర్గం:జీవిస్తున్న ప్రజలు
వర్గం:ఉత్తర ప్రదేశ్ రచయితలు
వర్గం:పాత్రికేయులు
వర్గం:చరిత్రకారులు
మహామస్తకాభిషేకం

**మహామస్తకాభిషేకం** జైన మతంలో ముఖ్యమైన పండుగ. దీనిని కర్ణాటక రాష్ట్రం లోని శ్రావణబెళగొళలో నెలకొని ఉన్న గోమఠేశ్వరుని విగ్రహానికి ప్రతి 12 సంవత్సరాలకొకసారి నిర్వహిస్తారు. ఈ పండగను
 ఎత్తు ఉన్న జైనమత సిద్ధుడు బాహుబలి విగ్రహారాధన కొరకు చేస్తారు. 2006 లో గోమఠేశ్వరునికి మహామస్తమాభిషేకం జరిగింది. తరువాత 2018 లో జరుగుతుంది.
## విశేషాలు
2018 ఫిబ్రవరి మొదటి వారంలో శ్రావణబెళగోళలోని బాహుబలికి మహామస్తకాభిషేకం నిర్వహిస్తామని శ్రావణబెళగోళ పీఠాధిపతి చారుకీర్తి భట్టారక స్వామీజి తెలిపారు. సా.శ918లో 58.8అడుగుల ఎత్తు ఉన్న బాహుబలి విగ్రహాన్ని (ఏక శిలావిగ్రహం) గంగా సామ్రాజ్యానికి చెందిన సేనాధిపతి చాముండరాయ స్థాపించారు. అప్పటి నుండి 12 సంవత్సరాలకు ఒక సారి బాహుబలికి మహామస్తాకాభిషేకం నిర్వహిస్తారు. ఈ కార్యక్రమానికి ప్రపంచదేశాలతో పాటు భారదేశంలోని ప్రముఖులు హాజరవుతారు. వివిధ రాష్ట్రాలలోని స్వామీజిలు, పీఠాధిపతులు, దిగంబర మునులు పాదయాత్రతో ఇచ్చటికి వస్తారు.

## చిత్రమాలిక

Shravanbelgola Gomateshvara stairs.jpg|మహామస్తకాభిషేకానికి సన్నద్ధత 
Shravanbelgola Gomateshvara feet prayer.jpg|మహామస్తకాభిషేక ప్రార్థనలు 
Shravanbelgola Gomateshvara feet crowd.jpg
Shravanbelgola Gomateshvara feet2.jpg
Shravanbelgola Gomateshvara head closeup.jpg|గోమఠేశ్వరుని విగ్రహంలో మస్తకాభిషేకం జరుగుతున్న దృశ్యం


## మూలాలు

## ఇతర లింకులు

* Sravana Belagola - Mahamastakabhisheka

వర్గం:హిందూ సాంప్రదాయాలు
వర్గం:జైనమతము
మనో వైజ్ఞానిక విశ్లేషణ

thumb|లండన్ లోని సిగ్మండ్ ఫ్రాయిడ్ కోచ్
**మనో వైజ్ఞానిక విశ్లేషణ** లేదా **సైకో అనాలసిస్** అన్నది మానసిక, మానసిక వైద్య సిద్ధాంతాలు, సంబంధిత టెక్నిక్స్ యొక్క కలగలుపు. దీన్ని ప్రఖ్యాత ఆస్ట్రియన్ వైద్యుడు సిగ్మండ్ ఫ్రాయిడ్ సృష్టించగా, పాక్షికంగా జోసెఫ్ బ్రార్, తదితర మానసిక వైద్యుల క్లినికల్ వర్క్ ద్వారా అభివృద్ధి చెందింది. కాలక్రమేణా, మనో వైజ్ఞానిక విశ్లేషణ పున: పరిశీలించి, వివిధ కోణాల్లో అభివృద్ధి చేయబడింది. కాలక్రమేణా, మనో వైజ్ఞానిక విశ్లేషణ పున: పరిశీలనకు, పలు కోణాల్లో అభివృద్ధికి గురైంది. ఆల్ఫ్రెడ్ ఆడ్లెర్, కార్ల్ జంగ్ వంటి ఫ్రాయిడ్ సహోద్యోగులు, విద్యార్థులు వారి ఆలోచనలు, పరిశోధనలను స్వతంత్రంగా అభివృద్ధి చేయాలని భావించారు. ఐతే ఫ్రాయిడ్ తన స్కూల్ ఆఫ్ థాట్ కు *సైకో అనాలసిస్* అన్న పదాన్నే వాడాలని నొక్కిచెప్పారు, ఆడ్లెర్, జంగ్ లతో పాటుగా ఎరిక్ ఫ్రామ్, కరెన్ హోమీ, హారీ స్టాక్ సలివన్ వంటి నియో-ఫ్రాయిడన్లు దీన్ని అంగీకరించారు.

మనో వైజ్ఞానిక విశ్లేషణలోని మౌలిక, విశిష్ట అంశాల్లో ఈ కిందివి ఉన్నాయి:
# వ్యక్తి అభివృద్ధికి కేవలం వారసత్వ లక్షణాలే కాక చిన్నతనంలోని మరచిపోయిన సంఘటనలు తరచుగా ఆధారం అవుతాయి.

## మూలాలు

వర్గం:మనోవైజ్ఞానిక శాస్త్రం
1993 లాతూర్ భూకంపం

**1993 లాతూర్ భూకంపం,** భారతదేశంలో సెప్టెంబరు 30 ఉదయం 3:56 కు సంభవించింది. పశ్చిమ భారతదేశం లోని మహారాష్ట్ర ఈ భూకంపానికి ప్రధాన ప్రాంతము. ఈ భూకంపం ప్రాథమికంగా లాతూర్, ఒసామాబాద్ లో ప్రధాన కేంద్రంగా యేర్పడినది. అంతర ఫలకల భూకంపంలో 52 గ్రామాలు పూర్తిగా నాశనం అయ్యాయి. మాగ్నిట్యూడ్ స్కేలుపై ఈ భూకంపం 6.2గా నమోదైనది. ఈ భూకంపం సందర్భంగా సుమారు 10,000 ప్రజలు మరణించారు. సుమారు 30,000 మంది గాయపడ్డారు. ఈ భూకంపం యొక్క హైపోకేంద్రము చుట్టూ సుమారు 10&nbsp;కి.మీ. లోతునుకలిగి - సాపేక్షంగా లోతులేని - షాక్ తరంగాలను అనుమతించడం వలన అధికంగా నష్టం వాటిల్లింది. ఈ ప్రదేశం ప్లేట్ బౌండరీ పై లేని కారణంగా ఈ భూకంపానికి కారణంపై కొంత చర్చ జరిగింది. భూఫలకాలు మారడం మూలంగా వచ్చినదని ఒక సూచన చేయడం జరిగింది. భారతదేశ ఉపఖండం ఆసియా ఖండాన్ని నెట్టడం మూలంగా ఒత్తిడి యేర్పడినది. ఈ ఒత్తిడి ఫాల్ట్ రేఖల గుండా ఉత్పత్తి అయే అవకాశం ఉంది. మరొక వాదనగా టెర్నా అనే రిజర్వాయరు నిర్మాణం మూలంగా భూకంపం యేర్పడినది. ఈ రిజర్వాయరు మూలంగా ఫాల్ట్ రేఖలపై ఒత్తిడి పెరిగిందని కొందరి అభిప్రాయం.

## సహాయక చర్యలు
చాలామంది విదేశీయులు, స్థానిక దాతలు వెంటనే స్పందించి ఆ భూకంప బాధితుల సహాయార్థం రెస్క్యూ బృందాలను పంపాయి. సోలాపూర్ లోని రైల్వే హాస్పటల్, వి.ఎం.మెడికల్ కళాశాల (సోలాపూర్) లకు చెందిన వైద్యులు, సిబ్బంది వెంటనే ఘటనా స్థలానికి చేరుకొని బాధితులకు వైద్య సేవలనందించడమే కాక అనేక వారాల పాటు గాయపడిన వారికి వైద్యసేవలనందించారు. సహాయ సామాగ్రితో కూడిన 120 ట్రక్కులను మొదటి సారిగా అంతర్జాతీయ దాతలు పంపించారు. వీటిలో టెంటులు, దుప్పట్లు, ఆహారం, బట్టలు, వైద్య సామాగ్రై, తాత్కాలిక నివాసాలు వంటి వాటిని బాధితులకు పంపించారు. వీటిని 1993 అక్టోబరు 2 నాటికి బాధితులకు పంపించారు. భారతీయ సైన్యం, రాష్ట్ర రిజర్వ్ పోలీసు దళం, కేంద్ర రిజర్వు పోలీసు దళం, యితర సంస్థలు వెంటనే స్పందించే బాధితులకు రక్షణ, సహాయ సహకారాలను అందించారు.

## అమెచ్యూర్ రేడియో పాత్ర
మొట్టమొదటిసారిగా ముంబై, హైదరాబాద్ నుండి ఔత్సాహిక రేడియో ఆపరేటర్లు స్పందించిన వారిలో ఉన్నారు, వీరు లాతూర్ సమీపంలోని ఒమెర్గా అనే పట్టణానికి చేరుకున్నారు, అక్కడ నుండి భూకంపం సంభవించిన ప్రాంతాలన్నింటినీ రహదారి ద్వారా చేరుకోవచ్చు. ముంబైకి చెందిన జెఎన్‌ఎ వైర్‌లెస్ అసోసియేషన్ ప్రత్యేక మిషన్ ఈ భూకంపం గురించి పూర్తి సమాచారం.సంఘటనా వివరాలు చేపట్టింది. మహీంద్రా, మహీంద్రా ఈ ప్రయోజనం కోసం ఇచ్చిన వాహనాలతో, ముంబైకి చెందిన ఎనిమిది రేడియో హామ్‌ల బృందం ముంబై నుండి ఒమెర్గాకు బయలుదేరి వెళ్లింది. తరువాత, రేడియో ఆపరేటర్లు నాలుగు గ్రూపులుగా విడిపోయి, వినాశనానికి గురైన ప్రతి గ్రామాలను సందర్శించారు, ఒమెర్గాలో ఏర్పాటు చేసిన ఒక కంట్రోల్ స్టేషన్‌కు వ్యాధుల వ్యాప్తి, ఆహార సరఫరా, వినాశనం వంటి ముఖ్యమైన సమాచారాన్ని ప్రసారం చేశారు. దాదాపు 1గ  రోజుల పర్యటనలో, ఈ రేడియో హామ్స్ ఇచ్చిన సమాచారం, భారత ప్రభుత్వం, ప్రైవేట్ సహాయ సంస్థలు విపత్తు తగ్గించే ప్రయత్నాలకు చేపట్టిన చర్యలుకు  విజయవంతంగా సహాయపడ్డాయి.

## మూలాలు

## ఇతర లింకులు
*  imd.ernet.in: LATUR EARTHQUAKE OF SEPTEMBER 30,1993

వర్గం:భారతదేశంలో భూకంపాలు
వర్గం:1993
రాబర్ట్ పియరీ

**రాబర్ట్ ఎడ్విన్ పియరీ** (జననం: మే 6, 1856 - మరణం: ఫిబ్రవరి 20, 1920) ఏప్రిల్ 6, 1909 నాడు, భౌగోళిక ఉత్తర ధృవం చేరుకున్న మొదటి అన్వేషక యాత్రికుడని చెప్పుకుంటున్న ఒక అమెరికన్ అన్వేషకుడు. పియరీ మే 6, 1856 న క్రిస్సన్, పెన్సిల్వేనియాలో జన్మించాడు. ఇతను పోర్ట్లాండ్, మైనేలో పెరిగారు. పియరీ బౌడోయిన్ కళాశాలలో విద్యను అభ్యసించాడు. ఇతను 1888 లో జోసెఫిన్ డైబిట్స్‌చ్ ను పెళ్ళి చేసుకున్నాడు. వీరిద్దరికి కలిపి ఇద్దరు పిల్లలు. అలేక్వసినాకు, ఈయనకు కలిపి మరొక పిల్లవాడితో కలిపి మొత్తం ఈయనకు ముగ్గురు పిల్లలు. పియరీ 63 సంవత్సరాల వయస్సులో అనారోగ్యానికి గురై ఫిబ్రవరి 20, 1920 న వాషింగ్ టన్ డి.సి.లో మరణించాడు.

## మూలాలు

వర్గం:1856 జననాలు
వర్గం:1920 మరణాలు
వర్గం:అమెరికన్ అన్వేషకులు
వర్గం:అమెరికా వ్యక్తులు
2013 కుంభమేళా తొక్కిసలాట

**2013 కుంభమేళా తొక్కిసలాట** ఫిబ్రవరి 10 2013 న అలహాబాదులో జరిగిన కుంభమేళా సందర్భంగా జరిగింది. అలహాబాద్ రైల్వేస్టేషన్ లో జరిగిన తొక్కిసలాటలో కనీసం 36 మంది మరణించారు. 39 మంది గాయపడ్డారు.
## నేపథ్యం

హిందూ మతంలో కుంభమేళా అనేది ప్రతి మూడు సంవత్సరాలకొకసారి జరిగే ముఖ్య మతపరమైన పండుగ. 2013 లో జరిగిన కుంభమేళా ప్రతి 144 సంవత్సరాలకొకసారి వచ్చే విశిష్ట పండుగగా గుర్తించబడింది. 55 రోజులుగా కొనసాగుతున్న ఈ కుంభమేళాకు సుమారు 100 మిలియన్ల యాత్రికలు వస్తారని అంచనా వేయబడింది. ఈ కుంభమేళాకు ప్రపంచ వ్యాప్తంగా అనేక దేశాల నుండి కూడా అధిక సంఖ్యలో యాత్రికులు వస్తూంటారు. ఈ యాత్రికుల జన సంఖ్య ఒక ఏధెన్స్ నగరంలోని ప్రజల కన్నా ఎక్కువగా ఉండి ఒక తాత్కాలిక పట్టణాన్ని తలపిస్తుంది. ఫిబ్రవరి 10 ఆదివారం నాడు అతి ముఖ్యమైన దినం అయినందున 30 మిలియన్ల ప్రజలు అలహాబాదుకు వచ్చి గంగా, యమునా నదుల సంగమం వద్ద స్నానమాచరించుటకు వచ్చారు.
## తొక్కిసలాట
ప్రారంభ నివేదికల ప్రకారం అలహాబాదు రైల్వే స్టేషనులో గల పాద వంతెన కూలిపోవుట వలన తొక్కిసలాట జరిగింది. ప్రత్యక్ష సాక్షుల కథనం ప్రకారం రైల్వే స్టేషనులో అధికంగా వస్తున్న ప్రజలను అదుపు చేయడానికి రైల్వే పోలీసులు జరిపిన లాఠీ చార్జిలో యాత్రికుల తొక్కిసలాట జరిగింది. ఈ తొక్కిసలాటలో 36 మంది ప్రజలు మరణించారు. వారిలో 26 మంది మహిళలు, 9 మంది పురుషులు, 8 సంవత్సరాల బాలిక ఉన్నారు. సుమారు 39 మంది ప్రజలు గాయపడ్డారు.

అంతకు ముందు రోజు కూడా ముగ్గురు ప్రజలు మరొక తొక్కిసలాటలో మరణించారు.
## స్పందనలు
ప్రధానమంత్రి మన్‌మోహన్ సింగ్ బాధితులకు సంతాపం ప్రకటించారు. ఉత్తర ప్రదేశ్ ముఖ్యమంత్రి అఖిలేష్ యాదవ్ ఈ తొక్కిసలాటపై విచారణకు ఒక కమిటీని నియమించారు. ఉత్తర ప్రదేశ్ రాష్ట్ర పంచాయితీ రాజ్ మంత్రి బలరాం యాదవ్ ఒక నెల లోపుగా ఈ తొక్కిసలాటపై విచారణ పూర్తి చేస్తామని ప్రకటించారు.

2013 ఫిబ్రవరి 11 న స్వరాజ్ పార్టీ నాయకుడు, ఈ కుంభమేళా యొక్క ఇన్‌చార్జ్ అయిన అజం ఖాన్ ఈ తొక్కిసలాటకు పూర్తి బాధ్యత వహిస్తూ రాజీనామా చేసారు. ఆయన నిజాయితీగా కుంభమేళా కోసం చేసిన కృషికి అభినందిస్తూ ఉత్తర ప్రదేశ్ ముఖ్యమంత్రి ఆయన రాజీనామా లేఖను తిరస్కరించారు.
## సహాయం
తొక్కిసలాట జరిగిన 2 గంటల వరకు వైద్య సహాయం అందలేదని ప్రజలు ఆరోపించారు. భద్రతా బలగాలు రెండు గంటలు ఆలస్యంగా స్టేషన్ వద్దకు చేరుకున్నారనీ, వారు వచ్చిన తర్వాతే శవాలను, గాయపడిన వారినీ ఆసుపత్రికి తరలించారని అధికారులు తెలిపారు. ట్రాఫిక్ భారీగా ఉండడం వల్ల భద్రతా బలగాల రాక ఆలస్యం అయిందని అధికారులు కారణం చెబుతున్నారు. సంఘటనపై రాష్ట్ర ప్రభుత్వం విచారణకు ఆదేశించింది. చనిపోయినవారికి 5 లక్షలు పరిహారం రాష్ట్ర ప్రభుత్వం ప్రకటించగా, కేంద్ర ప్రభుత్వం కూడా చనిపోయినవారికి 5 లక్షలు, తీవ్రంగా గాయపడిన వారికి 1 లక్ష సహాయం ప్రకటించింది.
## ఇతర తొక్కిసలాటలు
కుంభమేళా పండుగల సందర్భంగా తొక్కిసలాటలు అనేక సందర్భాలలో జరిగాయి. 1954లో జరిగిన కుంభమేళా తొక్కిసలాటలో సుమారు 1000 మంది మరణించారు. 2003 నాశిక్ కుంభమేళాలో 39 మంది మరణించారు. 2010 హరిద్వార్ కుంభమేళాలో 10 మంది మరణించారు..

## మూలాలు

## ఇతర లింకులు

వర్గం:2013
వర్గం:భారతదేశంలో మానవ తొక్కిసలాటలు
వర్గం:కుంభమేళా
వర్గం:సంఘటనలు